url: =Written by M. Nguldoukhup Published inGeneral Monday, 16 July 2018 08:51\nPLS in a sai Paite Litarary Festival 2018 sung a Paite Pau Bulsuutna dia kigelh:\nThumapi: Amasapen in, i thupi a i lut ma in PAITE pau dinmun tamlou i enkik zual diing. Paite pau pen TIbeto-Burman pau aa-hiang khat ahih bang in a muh theih tan a pau tuamtuamte ana sui Dr. G.A. Grierson in 1904 kum a ana bawl Linguistic Survey of India, Vol.III, Part, III ah Paite pen Northern Chin Sub-group sung ah a koih hi. Major John Shakespear in 1904 census a gelhna ah “Paite mite pen ngeina leh tawndan ci tuam khat nei a hi uh. Paite pau pen Lusei leh nam dangte aa diing in theihtel haksa, pau tuam khat ahi” ciin amah muhdan ana gen a, a dik mah hiin i thei hi. Pu Sing Khaw Khai in hiciin ana gen hi. “ Nidang in Tedimte pen Paite cih a na om hi khamoh lou diing hi. Huciiin Manipur, India sung a Tedim pau zangte’n a minam uh minlohna diing in hiai min ana zang uh” ( Zo People and Their Culture, p.13). Paite cih min pen 1931 Census of india ahmi nam ,min dia kilawm lua sak louh man in Burma ah zat in ana om nawnkei cih ahi. Himahleh India gam ah bel Paite cih pen 1956 kum in Scheduled Tribe khat in India kumpi in theihpihna ana peta hi. Beh-leh-phung a kitanau ban ah, pau-le-ham leh ngeina tawndan bangkim ah India leh Myanmar a teeng Tedim Chin leh Paite kici a kinaihpen cih phet hi lou in a kibang, chi khat, sa khat minam khat i hi uh cih khoziing- khovak in hon theihpih hi. I pau zatdan leh aw kaih kibang lou zekzek om i cihte kum 100/200 tham bang gam tuam lei tuam a kikhen a, hoihtak a kikawmtuahna leh kithuzaktuahna ana om lou ahihman in a huci diing mah ahi, Gam khat sung a teengte leng i khua a tuam dungzui a khobing pau leh aw- kaih tuam om ahi!\nCensus of India, 2001 in hilhcetna (definition) a piak dungzui in mi 10.000 ahihkeileh a tamzaw in a zat peuhmah language[pau picing] a sim ahi a, a dangte bel Mother-tongue ciin ciamteh hi. Tua lou in mi 10,000 sang a tawmzaw in pau a zat pen a mangthei (endangered) a sim ahi. Hucibang in Manipur Government in 1988 kum apat in Paite pau leng class X a subject a tawi diing Modern Indianlanguage (MIL) khat in honna theihpihta hi,. Paite/Tedim pau pen mihing 200,000 vel in a zat International language khat ahi hi. Paite pen kei mimal a di’n ka mother-tongue ahi a, gam pumpi a et in “ Tribal dialect” ahi a, himahleh ahihna tak pau picing(language) ahi.\nPau ahihkeileh laipau suutna a poimoh bul khat Syntax ahi. Syntax cih pen thuvualcing( sentence) sung a thumal/kammalte (nih-le-thum ahihleh) ahi diing bangtak, a kizom diing dantak a zopkhawm, lepkhawm genna ahi. Thumal nih syn (Greek pau a sun cih Latin pau a syn ci a kilasawn) – khawm (together) cih leh tax, “ a kituak a koih” cih apat hong kila ahi hi. Thumal lepkhawm i cih pen a thukibulh khawmdan (grammatical) a dik ahih diing ban ah –gen-le-kawk nei ( meaningful) ahih ngai / pelmoh hi. “Bawng in lai a sim” ci le hang a thu-kivolhdan (grammar) a dik a, himahleh bawng in lai sim cih thil om theilou ahihman in gen nei (meaningful) lou hi. A grammar pen a form ahi a, thumal kizomkhawmte gen leh kizopdan pen a function ahi.\nSentence bawldan leh paidan ah Paite pau leh English pau khawng a kibang kei hi. English a dan i zui thei mawk kei a, zuih leng i sawm kei mah hi.\nEnglish khawng ah sentence sung a thumal kizomdan pen Subject + verb + object ahi. Paite pau ah subject + object + verb ahi.\nEnglish: Igt gave him a present\nGrammatical term:-Noun, Verb, object, clause, cih leh adang dangte Paite in I nei nai kei hi. Himahleh i pau paidan leh thumal kilepdante suina leh gencetna diing in Latin pau leh English khawng a min ana phuahsate uh i zang hi lel zaw hi. Paite pau ah preposition cih a om kei a, Postposition om zaw hi “The book ison the table” cih Paite ah Dohkan tung ah laibu a om cih hi zaw hi Adjective leng noun thumal ma a om lou in noun nung ah hong pai hi. Siampu is a good boy, Hoih cih pen Paite ah “ Siampu naupang hoih ahi” ciin noun nung a a om hi. Hiaite Paite pau leh English pau a kibatlouh dan etsakna tam lou i gen ahi.\n3. Ei khote’n i zou kei (‘I’ pen subject/noun ‘ei khote’n’ cih genna pronomnal\n4. Ka pai uh. (Subject pen plural ahihman in plural Subject concord particle\n‘uh’ cih in a zui hi)\n1. Mabelh (Prefix) a ‘a’ a pannate ah adverb thumal toh gelhmat diing ahi. Etsakna atawntung in , avangkim in, akumsin in . Adjective toh ahoihte, asan, akilawm.\n2. Himahleh particle “a” cih verb leh noun thumal toh gelhmat louh diing ahi\n3. ‘A’ pen pronoun (Pronominal concord particle) ahihleh adjective hiam verb thumal toh kikaaksak diing ahi , Etsakna: Toupa A hoih hi. Sahang a hawk\n4. Conditional “ if” hiam “ unless “ cihte Paite pau ah. Aleh, ahihleh, kei-aleh, kei-ualeh ci a thumal khat a gelhkhawm ahoih hi. Vowel leh vowel a kizom khak ciang in simkhelh louhna diin a a kal a gitphei (-) hyphen koih diing ahi.\n5. Paite pau “in” cih Subject in thil a hih genna action word ma ah tuam dinsak in kizang hi. Lianpu in inn a lam. Hucibang in instrumental case marker a akizat cian leng kituamdinsak hi. Na ciang in sat in . Purposive case marker hiam future tense marker ban ah leng ‘in’ cih tuamdin diing ahi. Na pilna diing in lai sim in.”\n6. Zaw, lah cih conjunction thumalte Paite pau ah atuam in kidingsak hi. Nang zaw na bel lua. Nang lah, hoh lou di maw?\nMeiei Pau ah di, na suh cihte noun hiam pronoun thumal toh kigelh mat hi, Hucibangmah in sentence a conclusive particle hi, ahi, cihte leng verb hiam adjective toh gelhmat ahi. Locative marker ah, uah cihte Paite pau ah a tuam in kidingsak hi. Tedim ah a teeng uh. Na khua uah ka hong hoh diing . English ah leng kituamdinsak hi. In, at, to. Meitei pau ah bel Tedimda, Na khoigi khunda, ciin kigelhmat hi.\n7. English a modal-te peuhmah- can, may, could, might, shall, should. will, would, must, used to,ought to,, have to, dare, cihte, Paite pau ah thumal khat ngen a kigen in kituamdinsak hi. Meitei pau ah bel verb thumal toh kigelhmat tangpi hi- adiakin, Tense markerte Etsakna: Ka pai diing, Vuah a zu maithei, Hong hoh ngeingei /teitei in. Ka neulai un bukteh ka kineih sek uh,. Na nu-le pa thu na man kilawm ahi. Ka pai angai, Hon sel ngam maw.\n8. Compound sentence pen co-ordinating conjuction thumal ‘a’ ‘la’,’leh’ ,’uleh’ ‘mahleh’ / himahleh, ‘ahihkeileh’, ‘hiam’, cihte a zopkhawm ahi. Main clause nih kizomkhawm ahi.\n9. Complex Sentence i cih ‘Principal/Main clause khat leh Dependent/subordinating clause kigawm ahi a, ‘cih’ hiam’ ‘lam’ (ahihlam/ahihdan) cih akal a om ahi\n10. Past perfect tense leh Present Perfect tense leh Future perfect tense genna ah verb thumal ta cih belhlap navakhuai hi. Amah zan in a a paita. Himahleh Paite pau ah English khawng bang in tense hiam number dungzui a verb thumal, mel-le-puam kikhek lamdang (inflection) a om kei hi . Past tense pen Time word in kigen a, verb thumal a ‘ta’ hiam’, khin’ cih belhlap lou in thil tun hun kigen thoh zel hi Amah ni kum in a si. Zan in vuah a zu.\nRead 388 times Last modified on Sunday, 22 July 2018 14:46


timestamp: atn

url: =As Ragna (RG3) 39 30-מרץ-2020 31-מרץ-2020 Antalya Port Said East\nCma Cgm Uruguay (UZY) As Ragna (RG3) Conti Courage (CR7) ZIM Luanda (ZLD) ZIM Luanda (ZLD) Contship Don (CD4) Msc Joanna (MJ4) Maersk Nairobi (MN3) As Ragna (RG3) Msc Pina (VPM) Teoman A. (UWV) ZIM Yokohama (YOK) ZIM Yokohama (YOK) Contship Don (CD4) Conti Courage (CR7) As Ragna (RG3) Msc Roma (RO3) ZIM Vancouver (ZVK) ZIM Vancouver (ZVK) Safmarine Nile (SM5) As Ragna (RG3) Sm New York (SN6) Contship Don (CD4) Xin Shanghai (XNX) Cinzia A (VKQ) ZIM Constanza (ZZC) ZIM Constanza (ZZC) Contship Jet (CJ5) Msc Roma (RO3) Msc Marianna (XNN) ZIM Monaco (ZNM) ZIM Monaco (ZNM) Xin Shanghai (XNX) As Ragna (RG3) As Ragna (RG3) Maersk Nairobi (MN3) Cma Cgm Uruguay (UZY) ZIM Shekou (KHE) ZIM Shekou (KHE) Teoman A. (UWV) As Ragna (RG3)\n10 33 2 77 78 45 7 25 34 4 30 50 49 46 3 35 7 48 47 18 36 2 47 96 17 69 68 8 8 20 72 73 97 37 38 26 10 59 60 31 39\n17-פבר-2020 18-פבר-2020 19-פבר-2020 23-פבר-2020 23-פבר-2020 24-פבר-2020 24-פבר-2020 24-פבר-2020 25-פבר-2020 28-פבר-2020 29-פבר-2020 01-מרץ-2020 01-מרץ-2020 01-מרץ-2020 02-מרץ-2020 04-מרץ-2020 06-מרץ-2020 08-מרץ-2020 08-מרץ-2020 09-מרץ-2020 10-מרץ-2020 11-מרץ-2020 12-מרץ-2020 14-מרץ-2020 14-מרץ-2020 15-מרץ-2020 15-מרץ-2020 15-מרץ-2020 15-מרץ-2020 19-מרץ-2020 22-מרץ-2020 22-מרץ-2020 23-מרץ-2020 24-מרץ-2020 24-מרץ-2020 26-מרץ-2020 27-מרץ-2020 29-מרץ-2020 29-מרץ-2020 29-מרץ-2020 30-מרץ-2020\n17-פבר-2020 19-פבר-2020 20-פבר-2020 24-פבר-2020 24-פבר-2020 24-פבר-2020 25-פבר-2020 25-פבר-2020 26-פבר-2020 29-פבר-2020 03-מרץ-2020 02-מרץ-2020 02-מרץ-2020 02-מרץ-2020 03-מרץ-2020 05-מרץ-2020 07-מרץ-2020 09-מרץ-2020 09-מרץ-2020 10-מרץ-2020 11-מרץ-2020 12-מרץ-2020 13-מרץ-2020 14-מרץ-2020 16-מרץ-2020 16-מרץ-2020 16-מרץ-2020 16-מרץ-2020 16-מרץ-2020 21-מרץ-2020 23-מרץ-2020 23-מרץ-2020 24-מרץ-2020 25-מרץ-2020 25-מרץ-2020 27-מרץ-2020 28-מרץ-2020 30-מרץ-2020 30-מרץ-2020 30-מרץ-2020 31-מרץ-2020\nIskenderun Mundra Antalya Port Said East Piraeus Ashdod Haifa Haifa Port Said East Iskenderun Mundra Valencia Antalya Port Said East Piraeus Valencia Ashdod Haifa Haifa Port Said East Iskenderun Mundra Port Said East Piraeus Ashdod Haifa Valencia Antalya Port Said East Iskenderun Mundra Haifa Piraeus Valencia Ashdod Haifa Haifa Port Said East Iskenderun Mundra Piraeus Ashdod Haifa Iskenderun Mundra Antalya Port Said East Valencia Piraeus Ashdod Haifa Iskenderun Valencia Antalya Port Said East


url: =Maria le Mazih bang kilamdang, kua thupi zaw ~ Rev. Fr. Damian Dal :: ZOMI DAILY\nposted on 3 December 2014 at 10:54 am Lomkholna: Article, Biakna, Catholic, DamianDal\nDotna: Tonu pen Maria aci tawh, Mazih aci tawh koi zaw taktak aman hi dinga, Tonu pen banghang zahtak pia cih atom in thei nuam ung.(Sakollam le Lailui Inter-Parish Nupi te thusin na pan thudotna khat, Tualzangkhua, St Peter Biakinn).\nSiampi pa: Tonu ii min taktak pen Maria hi. Banghang Mazih aci om hiam cih leh, Kawllaisiangtho pan in, ei Lai a, aletkhia pawlkhat te in, kawl laimal pen, ei Tedim kam in honglet uh ciang, tua dan hongpiang hi. Kawl te in “R” aw nei lo in, “yakauh” tawh gelh hi. Ahih hang asim uh ciang in, “R” aw tawh nasim uh hi. Deek te pen Kazin kici lo in, Karen ci in, nasim hi.\nTua dan in, Maria pen kawllai in, “Yakauh” tawh kigelh a, tua pen, lailetpawl khat te’n, kawllai simdan aman lian kankha lo in, “r” tawh aletkhiat dinguh pen, “z” hongzang kha uh hi. Tua hangin, Maria ding pen, Mazih hongsuak hi. Mazih cih pen lai thei lo te simdan ci mai ni. Engkei ni.\nNupi te: Hi lua ei. Kopawlpawl tuadan mah a, nonggen kei uh leh atel thei mahmah lo hi mah ung ei (Teklui Nupi makai nu).\nSiampipa: Anih na thupi sa ing. Atom theipen in, honggen leng;\nTonu Maria pen, banghang zahtak a, kithupi bawlhiam ihcih ciangin,\n1. Atapa Jesu zom ah, aki niamkhiat penpen ‘Numei” ahi hi. Hih thu i tel nadingin, Topa Jesu ii kiniamkhiat na la…Philipians 2: 6-11 na enkak leng, kitel pah ding hi. Topa in akiniamkhiat manin, minlianpen leh ukna aana anei ahi hi.\n2. Pasian deihna banga, agamta “Numei” ahi hi. Topa Jesu in, a Nu tawhkisai athu dawnna te, i et ciangin,\n(a) Lk 11: 27-28 na ah, numei khatin, “Natepnawi le nang hongpai gil in thupha ngah ta hen,“ acih ciangin, Topa in, “Pasian thu za a, angai mi in, thupha angah zaw hi,” ci in, na dawng hi. Maria in, Jesu Topa apaai man leh anawi tuitawh avak manin, avangnei hilo zaw in, Pasian thu za a, angai Nu ahih manin, Pasian tapa agil ah paai in, anawitui tawh avakthei ahi bek hi.\n(b) Matthew 12: 47-50…na sungah, mikhat in Topa Jesu kiangah na Nu le nasanggam te in, nang hong munuam in, apualamah hongngak hi, ci in agen ciangin, vantunga ka Pa deihna banga agam ta mi in, kei ma Nu, Kasanggam te ahi hi, ci in na dawngkik hi. Amah le a Nu bangci kizopna neihiam cih mipite ahilhna ahi hi. Vantunga om Pa Pasian thu za in, amang Nu ahih manin, Maria in thupha ngahnu, ama “Nu” asuak ahi hi.\n(c) Topa Jesu in, kami aneupen khat tungah nabawlte keitung nongbawl khinzo hi ci hi (Mt 25:40). Tua hi a, Maria i phat na in, thupha apia, alamsang, Topa i phatna mah ahi hi.\nAtom in theinuam ung hongci na hih uh cianga, atom theipen a ivai hawmhi mai ei.. Asenpyi hia leh? Rev. Fr. Damian Dal\nPrevious: Gilsunga Dawilut tawh kisai\nNext: Dawi Gilo Kizo Sak Kei In ~ Khat Thang


url: =Video results for the word "lewisite"\nThe following video provides you with the correct English pronunciation of the word "lewisite", to help you become a better English speaker.\nLewisit, auch Lewisit I, ist eine chlorhaltige organische Arsenverbindung, deren Wirkung beim Einsatz als chemische Waffe den Losten ähnelt. Die Substanz bewirkt ein starkes Brennen der Haut mit Blasenbildung. Lewisit wurde nach dem amerikanischen Chemiker Winford Lee Lewis (1879–1943) benannt. Unter Soldaten trug es den Beinamen Tau des Todes.\nLewisit eller 2-Klorvinyl-diklorarsin är en organisk arsin med formeln C2H2ClAsCl2.\nLuizyt - parzący bojowy środek trujący. Zwykle nazwą luizyt określa się produkt techniczny stanowiący mieszaninę trzech związków chemicznych: 2-chlorowinylodichloroarsyny (luizyt A(alfa), Cl-CH=CH-AsCl2)bis-(2-chlorowinylo)-chloroarsyny (luizyt B(beta), (Cl-CH=CH)2-AsCltris-(2-chlorowinylo)-arsyny (luizyt C, (Cl-CH=CH)3As) Najsilniejsze właściwości parzące posiada główny składnik - luizyt A.\nLa lewisite è un agente della guerra chimica, assieme ai gas nervini, attacca i polmoni o attraverso l’assorbimento della cute. Possiede formula chimica C2H2AsCl3, il suo nome IUPAC è 2-cloroetenildicloroarsina. La lewisite ha effetti vescicanti a causa dell'inibizione dell'ossidazione dell'acido piruvico. Si diffonde attraverso la pelle più rapidamente dell'iprite, e i sintomi appaiono subito. La guarigione però avviene più rapidamente e ci sono meno rischi di infezioni secondarie. Il trattamento sia topico che per via sistemica può avvenire utilizzando un agente chelante, il Dimercaprolo, meglio conosciuto con la sigla BAL (British Anti Lewisite). Si tratta di un liquido oleoso dall'odore sgradevole che può essere somministrato in veicolo oleoso (olio di arachidi).\n| lewisite in English | lewisite in French | lewisite in Italian | lewisite in Spanish | lewisite in Dutch | lewisite in Portuguese | lewisite in German | lewisite in Russian | lewisite in Japanese | lewisite in Greek | lewisite in Korean | lewisite in Turkish | lewisite in Hebrew | lewisite in Arabic | lewisite in Thai | lewisite in Other Russian languages | lewisite in Polish | lewisite in Latvian | lewisite in Urdu | lewisite in Bulgarian | lewisite in Danish | lewisite in Norwegian | lewisite in Romanian | lewisite in Swedish | lewisite in Farsi | lewisite in Macedonian


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Videotapes ✖Remove constraint Subject: Videotapes Subject Files by subject ✖Remove constraint Subject: Files by subject Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Names McKee, Michael ✖Remove constraint Names: McKee, Michael Names Rent Stabilization Association of New York City ✖Remove constraint Names: Rent Stabilization Association of New York City


url: =Gamthu (Politics) icih ciang’n… Agelh - Bob Tuangpi - Laibu Saal\nHome > Thuluui/Articles > Gamthu (Politics) icih ciang’n… Agelh - Bob Tuangpi\nGamthu (Politics) icih ciang’n… Agelh - Bob Tuangpi\nGamthu (Politics) icih ciang’n…\nAgelh - Bob Tuangpi\nGamvai leh ki-ukna vai (Politics) cih ciangin leitung mihingte’khuasakzia khempeuh tawh akisai ban ah nisim nuntakzonna, neekzonna ah mihingte ikizopna khempeuh politics nuai ah aom ahihi. Leitungah mihing a omlai teng buaina (problem) om ding aa, tua mihingte’buaina alemtuah ding leh kisapnate akicingsak dingin politics kisem ahihi. Na khempeuh kizom dimdiam tek(inter-related) aa, tua khempeuh abuptuah in politics ahi hi. Lamgei ah mehteh mehgah azuak nupinu leh anbuukah an ahuan nupinu zong gamthu hoih kei leh sukha\nPolitics hoih kei leh pilna sinte in zong angah zah ding uh hamphatna vanzatte akipan pilna ngahzolo uh aa, nasemte in zong nasemta leh asepzah un thaman ngahlo uh hi. Papi khat in atate sang akahsak zawhlohna, an akhamhsak zawhlohna pen politics hoih leh sia tawh kisai mahmah hi. Zawnna leh tualniamnate zong politics ahoih loh man mah abulpi hizaw hi. Biakna, ngeina, pilsinna, nasepna, sumbawlna, nuntak khuasakna ah kideidanna leh apilte in apilna bangin thaman hamphatna angahna leh angahlohna pen gamvai leh gam ki-ukna hoih leh hoihlo tungah kinga pha mahmah hi.\nGamvai leh ki-ukna ah panlakna leh gualtung tuanna anei minamte in gamkhat a ut bangbang un zeek thei uh hi. Tua ahih manin, gamthu leh ki-ukna athudonlo minam leh gamte khangtolo in mite nuai ah ong den tawntung uh hi. Tua hi aa, ei khangthak Zomi momnote in politics ah munluah in ithudon ding kisam mahmah ta hi. Politics I uuk kei aa ikin kei leh minamdangte’ khutsung kitung ding hi. Mihingte in hong piangsak Vanglian Pasian piaksa ipianpih suahtakna, hamphatna leh mihing bangin vaangnei takin inuntakna dingin gamvai leh ki-ukna\nahoihloh phamawh hi.\nKipawlna tuamtuamte zong politics nuai ah a om hi aa, biakna sia Makai I Pastor te zong politics nuai ah a om uh ahih manin, politics hoih kei leh hih bang kipawlnate kineitheilo ding hi lai hi. Politics akhiatna atomin gen leeng, leitung aom lai tengin mihing om ding aa, mihing omlai teng buaina om ding hi. Tuavai khempeuh politics tawh kisai ahihi cih leh ahitheilote ahithei dingin lampi sialna pen politiciante’ nasep hi cih gen nuam ing. Tua ahih manin, an na neek aa puan na silh naak leh nainggnanzayy tawh kisai na hi aw!!!\nItem Reviewed: Gamthu (Politics) icih ciang’n… Agelh - Bob Tuangpi Description: Rating: 5 Reviewed By: Cinpu Zomi


url: =Earth Hour 2017: Leitung gamtuamtuam in 8:30pm pan Electric Power sumitding ~ ZD :: ZOMI DAILY\nEarth Hour 2017: Leitung gamtuamtuam in 8:30pm pan Electric Power sumitding ~ ZD\nposted on 25 March 2017 at 11:53 am Lomkholna: News, Sawltak, World\nTuni Saturday (March 25) ni pen leitungbup in “Earth Hour 2017” in aciapteh ni ahihi. Leitungbup gamtuamtuam pan gam 172 bangin “Earth Hour” ki zangta hi.\n“Earth Hour” cihpen World Wide Fund for Nature (WWF) te hong makaihkhiat hi a, leitungbup phialin zangta ahih manin Worldwide Movement thupi mahmahkhat ahihi. Ih omna leitung Planet kepbittheih nading ngimna tawh kumsim in “Earth Hour” ci’n naikhatsung Electric Power te ki mitsak hi.\nKumsim in “Earth Hour” akibawlni pen akibatlian lohhangin March kha beikuanlam hiden a, tuni in leitung gamtuamtuam te’n amau gamtek ii Local Time kizangin, nitak 8:30pm panin 9:30pm dong akisamlualo Electric Power khempeuh sumit uhhi. Tua naikhatsung Electric mei ki sumit pen “Earth Hour” ci’n aki ciamteh ahihi.\nMipil misiam Scientist te’n ihteenna leitung Planet pen siatlam manawh semsem ci uh a, khuahun zong kilaihgawp in thusia bekbek ki limzatzaw takpi hi. Tua hi in ih omna Planet kepcing nadingin Carbon Footprints khiapding kisam a, Electric Lights leh Electric Power azang vankhempeuh khiaptheihzah in khiapding kisam hi.\nAbeisa 2016 kumin Earth Hour pen Saturday, March 19 ni in ki ciamteh a, leitung gamtuamtuam panin gam 178 takin Earth Hour zangin Electric meite naikhatsung sumit uhhi. Adiakdiak in leitung in atheih aminthang munte, “World’s Most Iconic Landmarks” te ah Earth Hour pen kizang hamtang hi in, 2016 kum inzong leitung iconic landmarks mun 400 val ah kizang hi.\nTukum zong Earth Hour hunsung in leitung innminthang leh Landmarks minthang ahi Empire State Building, Space Needle, Golden Gate Bridge, Colosseum in Rome, Pyramids of Egypt, Sydney Opera House, Eiffel Tower, KLCC (Kuala Lumpur City Centre) cih munte ah kizang hamtangding cih kiza hi.\nVideo na etnopleh: Earth Hour 2016 At A Glance\nTuni Saturday nitak na omna gam ii 8:30pm hunin mei amihleh alamdang in ngaihsunken, Earth Hour akibawl hikhading hi.\nLeitung gamkhangto te’n Carbon Footprint tamlua, Electric Power ngahtheih nadingin Carbon Dioxide aki khahkhia tamlua ci’n lunghimawh mahmah uh a, khiaptheih nading a ngaihsutsut uhciangin kumkhat sungin nai 1 beek Electric Power sumitleng cih Idea hong neikhia uhhi.\nRelated: Mexico gamsung ah singkung 18 Million ki suanding\nIh Zogam ah kumkhat in naikhatsung Electric Power angah zolo khua tampi omkhalai dinghi. Gamkhangto te ah Carbon Dioxide kikhahkhia tamlua ci’n lunghimawh mahmah uh a, Zogam ah Carbon Dioxide khahkhiatding takpi nangawn zong aki neizo nailo hilaimawk hi. ZD Sawltak #zomidaily\nPrevious: ZAM Thupuak :: 26 March 2017 (UNHCR leh Community makaite Meeting kinei)\nNext: Master of Theology ngahthak Rev Thomas Tun Sian Mung\nBiography of Cin Za Hu Pau (Lengtong Pauno)\nUNHCR leh Community makai te Meeting ki neithei


url: =Maison Margiela-Herren Bekleidung-Pullover Neu Stil, Maison Margiela-Herren Bekleidung-Pullover Verkauf Heiß\nmaison margiela pullover herren bekleidung klassiker,shop in...\nmaison margiela pullover herren bekleidung authentisch reduzierter...\nmaison margiela pullover herren bekleidung deutschland bestellen,Besten...\nmaison margiela pullover im used-look herren bekleidung ,Komfortabel,Heißer...\nmaison margiela pullover in distressed-optik herren bekleidung ,Delicate,Letzte\nmaison margiela pullover mit ellenbogen-patches herren bekleidung hamburg...\nmaison margiela pullover mit ellenbogen-patches herren bekleidung online shop...\nmaison margiela pullover mit rundhalsausschnitt herren bekleidung ,Delicate,Der...\nmaison margiela slim-fit distressed mohair and cotton-blend s herren bekleidung...\nmaison margiela mélange cotton-blend sweater herren bekleidung pullover...\nmaison margiela pullover mit v-ausschnitt herren bekleidung new...\nmaison margiela pullover herren bekleidung nagelneu,Mode,Wunderbaren\nmaison margiela jagged knit jumper herren bekleidung pullover ,Kunden Zuerst...\nmaison margiela pullover herren bekleidung ,Schnäppchen...\n€939.88 €234.97Sie sparen 75% !\nmaison margiela pullover herren bekleidung bestellen shop,Besten Ruf,Ähnliche...\nmaison margiela baumwoll-pullover mit ellbogen-patches herren bekleidung...\nmaison margiela klassischer wollpullover herren bekleidung pullover...\nmaison margiela knitted elbow patch jumper herren bekleidung pullover ,outlet...\nmaison margiela pullover mit ellenbogen-patches herren bekleidung...\nmaison margiela pullover herren bekleidung online shop von,Verkauf...\nmaison margiela pullover mit kontrast-Ärmeln herren bekleidung ,sale...\n€870.27 €217.57Sie sparen 75% !\nmaison margiela pullover herren bekleidung beliebt,Zeitlose Klassiker...\nmaison margiela pullover herren bekleidung bestellung,shop in deutschland,Biegen\nmaison margiela pullover herren bekleidung schnelle lieferung,Modischen,stores...\n€279.14 €69.78Sie sparen 75% !


url: =Opel Astra K 1.2 Turbo GS Line LED Spurh. Klima PDC hi. (15_MG008324) | Autohaus Haeberlen Landsberg\nOpel Astra K 1.2 Turbo GS Line LED Spurh. Klima PDC hi.\nOpel Corsa F 1.2 T. GS Line LED Kamera Spurh. Sitzh.\nKraftstoffverbr. (komb./innerorts/außerorts): 4,8 /. 5,9 / 4,2 l/100km, CO2-Emissionen kombiniert: 108 g/km, CO2-Effizienzklasse:. B


url: =Kha Siangtho Lawnna le Pianthakna (Regeneration and Conversion) :: ZOMI DAILY\nposted on 8 September 2014 at 5:05 pm Lomkholna: Article, Biakna, SuanghDal\nMark 1: 15 – Upna le Kisikna (Faith and Repentance)\nRegeneration pen “Suahkikna” kici zaw hi. Ahi zongin tua suahkik theihna pen Kha Siangtho in hong lawn ciang bekin a kisuak kik thei ahih manin a tamzawin ih tel theih ding khualna tawh Kha Siangtho lawnna ci-in ka hong zang hi. Tedim labu 185na ah hih bangin na kisa hi, ‘Kha Siangtho in mihing lungsim hei, mawhna hong phawksak thei’ na ci hi. Tua Kha Siangtho’ lawn mite piangthakte kici hi. Topa’ Kha Siangtho in a lungsim hon saka Lydia in zong Paul’ thuhilhna um in na piangthak hi, cih thu kimu thei hi (Sawltak 16: 14). Pianthakna pen Kha Siangtho’ lawnna ii a gah ahi hi. Pianthak ding pen eimau mawhpuak hi a, ong lawn ding pen Kha Siangtho’ nasep ahi hi. Conversion is the fruit of regeneration and regeneration is the work of God.\nPianthakna ih cih\nHih kum zalom 21 khat hun sungah thuhilhsya tampi takte in mihing kisap Thu sangin mihing duh le deih (felt need) thu gen bel in nei uh hi. Na tate pen mi’ tate sangin koici bangin gual tung tuang sak thei ding? Na lungkhamna teng koici bangin veng sak thei ding? Koici bangin sum zong ding? Koici bangin sum zek ding? Bangci leng daupai thei ding? Inn hoih lo hoih nei thei ding? Lawh cing thei ding? Cidam thei ding? Khansau thei ding? Thupha ngah thei ding? Hau thei ding?\nBangci bangin kipawl thei, kipumkhat thei ding? Bangci bangin minam lian suak thei ding? Bangci bangin hamphatna ngah thei ding? Bangci bangin pil thei ding? Khangto thei ding? Mite tawh kizom thei ding? Bangci bangin leitung kumpi namte suak ding? Bangci bangin sum bawl sum zuak siam ding? Bangci bangin kim le pam zuun ding? Bangci bangin mailam thu ding geel khol ding? Cih (felt need) thute bekbek tawh pulpit hong luah ziahziah ta uh hi.\nHih bangzia thuhilhnate pen Paul in lungdamna thudang na cih san hi. “A taktak in ci lehang lungdamna thu adang a om hi lo a, mi pawlkhatte in note’ lungsim hong toknawi-in, tua amau’ deih thu pen lungdamna thu a cihsak mawkmawk ka hi hi,” na ci hi. (Gal. 1: 6,7). Hih thute pen a gen siam mahmah khat in ong gen zakzakin a zak nop mahmah phial hangin Lungdamna thu the Gospel taktak na hi lo gige hi. Lungdamna taktak pen khang khat thu bek hi loin tawntung (eternity) tawh kisai thu ahi hi. Lungdamna Thu ih cih pen “Kisikna le Upna Thu” hilhna ahi hi. The gospel is “repent and believe”.\nNatna ih neih khit ciangin Syavuante in ih natna hong muh sak kei leh a lungdam huai lo zaw ahi hi. Ih natna mukhia zo lehang tua pen a dam nading lampi kimu thei a, a lungdam huai thu (good news) hong suak kik hi. Tuamah bangin mawhnei mi khat in a mawhna za ah za kiphawkin, hong kitelmuh tak ciangin kisikna piang thei pan hi. Amau le amau dik a kisa 99 te sangin a mawhna a kisik mawhnei mi khat’ tungah lungdamna lianzaw hi (Lk. 15: 7). Lai Siangtho in Pasian’ vantung mite mai ah mawhnei mi khat a kisikna hangin vantung ah lungdamna lian mahmah hi na ci hi (Lk. 15: 10).\nObama kumpi a suah manin vantungah lungdamna kiciamteh hi na ci lo hi. Mawhna kisikna ah lungdamna lian penpen hi. Mawhna kiphawkna ah kisikna piang thei bek hi. No repentence no forgivenness. Mawhna kiphawk loin kisik thei lo a, kisik loin mawhna mai thei lo hi. Mawhna thu ih biakinn sungah a kihilh hiam? Ahih kei leh ei le ei kidik bawlin, kipahtawi-in, kilungkim sak mahmah thuhilhnate bekbek ih kitulhtulh ih kibakbak hiam? Mite in thumaan a ngaihnop loh hun, amaute’ deihna bek a zuihnop hun, amaute’ zaknop thute bek a gen ding sya a cial thuahthuah hun hong tung ding hi (2 Tim 4: 3).\nPaul in hih bangin na gen hi, “Mite’ pahtak ding a ut ka hi kei a, Pasian’ hong pahtak ding a hanciam ka hi hi. Mihingte’ hong pahtak theih nadingin a gamta hi zenzen leng, Khrih’ nasem ka hi kei ding hi” na ci hi(Gal. 1: 10). Lawm nang e leh, bangteng peuh gengen na hia? Thei mahmah ih kisa phial zongin Mawhna thu a dong ciangin ih kihilh siam nai het kei uh hi. Kimawhsakna thu peuh, khat le khat phu kilakna, kimawhsakna tawh pulpit khawng zat ding hi lo beka, mawhna thu bel Pawlpi in a suutsuut ding a kul ahi hi.\nMawhna thu hilhna daatmaan tawh (X-ray) ih kizaih ciangin ih natna kimu thei pan bek hi. Tua bangin ih kimuh theih leh a lungdam huai (good news) ahi hi. Tuni a thuhilhnate in mawhna thu hong kimu thei sak zo lai sam hiam? Kisit tel ni. Ih khutmee khat tawh mi ih mawh sak laitakin ih khutmee a dang li tengin ei hong kawkkawk lai mawk veh e!\nKisikna le upna pen pianthakna ah kimu thei hi. Kisikna a pian theih nadingin mawhna thu ah ki-muh kul hi. Mawhnei mi na hih lam na ki-muh ciangin tua kimuhna in Khrih sungah Upna na kisap lam ong tel sak ding hi. Tua upna vangliatna sungah kisik theihna piang hi. Lai Siangtho sungah upna na-ngawn Pasian’ letsong hi, na ci hi. Faith itself is the gift of God (Eph. 2: 8,9). Upna tawh kisikna a pian theih nadingin Kha Siangtho’ lawnna na kisam hi.\nAhi zongin tua Kha Siangtho in bangci bangin hong lawngin hong hei hiam cih thu pen Lai Siangtho in hih bangin na gen hi. Huih zong a utna peuhpeuh ah nung a, a huging na zak theih hangin koi lam panin hong nung a, koi lamah nung ahi hiam, cih na mu thei kei hi. Kha tawh a suak mite zong tua mah bang ahi hi, na ci hi (John 3: 8).\nLamdawt tawn Upna (Easy believism) kidop huai\nKisikna le upna (Faith and Repentance) bulphuh mel khol lopi-in a tunga ka gen thu dangdang teng peuh tawh a piangthak a kisa mite in amaute adingin Khrih in bangteng sepsak khin hiam cih a laigil taktak thute ah a na kician nai ngiat lo mite na hi hamtang ding uh hi. Hih bang mite pen lungdamna thudang (another gospel/a different gospel) ahilh thuhilhkhial syate ii a gah hi mawk uh hi (Gal. 1: 8-10). Gupna koici ngah ding?\nMite in a up baih theih nading un, hong pianthak mengmeng theih nading un ci-a kizol bawl gawp, gupna khawng hawm bawl gawp, kipia gawp, gup ngah mi kitang sak gawp, khensatsakna crusade pi khawng bawl gawpna tawh mihing’ min le za adingin a kipia gawp (forced conversion) pianthakna pen lamdawt tawn upna kici hi (Easy believism = Decisionism, alter call, methods).\nHotkhiatna (Salvation) pen Pasian’ nasep ahi hi. Pasian in na nuntakna ah na hong sem hiam? Pasian Kha Siangtho’ ong lawnna pen Lai Siangtho kammal tungtawn ahi hi. Pasian’ kammal tawh piangthak na hiam? Ahih kei leh mite’ hong thuzawh gawpna le lungsim kibumna (emotional conversion) tawh a piangthak kha peuh na hiam? Kisit tel in. Na pianthak zia (your conversion experience) ki-en kik in. Khat le khat ih pianthak zia kibang sitset cih bang om thei lo ding hi. A kibang khat om a, tua pen upna le kisikna (faith and repentence) ahi hi.\nNau suah zia zong kibang lo hi. Pawlkhat inn ah suaka, pawlkhat zato ah suakin ki-at hi. Pawlkhatte a lo kuanna lampi ah suak thei hi. Pianthakna ah a kibang sitset thei lo tuahkhak thu (conversion experience) bulphuh luatna pen ei le ei kikhemna piang thei nuam mahmah hi. Conversion experience is deceitful. Tuahkhak thu ka cihteh, tua ni tua kha, nai tua zah hun in cihte pawl hi. Ih tuahkhak zia (conversion experience) kibang lo ahih manin tuahkhak thu bulphuhna pen kizang kim thei lo hi.\nPianthakna maan ih cih pen a beisa tuahkhak thu ah kinga zaw loin nisim nuntakna ah a kilang ding hi zaw hi. It must be a conversion of life style. Tulaitak na nuntakna in piangthak mah ingh, hong ci sak hiam? Cih bulphuh ding hi zaw hi. Tuahkhak thu bulphuh ding hi lo a, nuntak pih thu bulphuh ding pen Pianthak zia maan hi zaw hi. Converted life /not conversion experience.\nTopa Jesuh’ taklam a kikhai gutapa’ pianthakna en lehang a beisa thu a bulphuh ding khat zong nei lo hi. A beisa thu bulphuh lo ding ka cihteh eimau le eimau tuahkhak thute kibulphuh lo ding ka cihna hi a, a beisa pan Khrih le a Singlamteh Tatkhiatna hanga gup ngah kiciatna thu bulphuh lo ding ka cihna hi lo hi. Amah bulphuh ding, ei le ei thu kibulphuh lo ding cihna hi. Singlamteh tungah a kikhai laitak in a piangthak hi zen hi.\nA beisa hun ah a mawhna kiphawkin Khrih hong tatkhiatna Singlamteh thu a kisap lam kimu thei hi. Tulai hun a Christian minpua mi tampi takte in hih hun tomno sunga gutapa tel zah in kisikna tawh pianthakna thu tel vet lo kha ding uh hi. Singlamteh tung panin a piangthak hih gutapa’ pianthakna pen thuk in zai mahmah ding hi. Banghang hiam cih leh Topa’ veilam a kikhailum gutapa in hih thu thei ban vet lo hi.\nTopa’ Kha Siangtho’ lawnna a ngah mipa in upna le kisikna (repentance and faith) ii a thukna le a zaina mu thei hi. Kha Siangtho’ lawnna tawh suahkikna (regeneration) pen khatvei suah a tawntunga kimang thu ahi hi. Regeneration is a one action for all time. It is a single act and never repeated. Mihing a kiphasakte in radio in a gensa thu gen kik lo ci thei se uh hi. Pasian bel a kipha sak hilo napi, a sepsa sepkik kul sak ngei lo hi. Kha Siangtho’ lawnna hanga ih ngah pianthakna pen maban a nei a nungta a gamta pianthakna ahih kul hi. Conversion is a progressive one – 2 Cor 3: 18.\nTopa Jesuh ong paikik ding ngak kawma pianthakna pen gah pha hamtang ding hi. Conversion is a continuing work until glorification. Pianthak theih nadingin tua kisikna (repentance) pen ih nisim Christian nuntakna ah a kimu thei ahih ding kisam hi. Na Christian nuntakna ah kisik mel na pua hiam? A kiniamkhiatte a kisikte ahi uh hi. Na nuntakna ah thungen lasa in a kikhawm mi na hi hiam? Topa’ thuhilhnate a nuntakpih mi na hi hiam? Repentance is a daily attitude of Christian life.\nLai Siangtho thu a tel semsemte in Lai Siangtho simna sungah thuk lut semsem ding hi. Mawhnei mi na hih lam a Siangtho Pasian mai ah na kitel semsem ciangin na nisim nuntakna ah kisikna gah na gah pha semsem dinga, a picing a khangcing Christian na hi semsem ding hi. A kisik nuntakna nei nu/pa pawl nuam a, a kisik lo nuntakna nei nu/pa thuak hak hi. Khuamialna ah puan nin kilang khol lo a, khuavakna ah puan nin kilang semsem hi.\nMawhna hanga khatvei a kisikna hanga pianthakna tawh a nisim nuntakna ah kisikkikna a ngah pa’ nuntakna khum zungzung hi. Mawhnei mi hi lai ih hih manin ih nisim nuntakna ah khatvei kisikna hanga tui kiphumna tawh ih pianthakna hangin ih nisim nuntakna ah kisikkikna a pian theih nadingin thu ih nget tawntung a kul ahi hi. Piangthak lote’ thungetna ah mawhna kimaisak thei ngiat lo a, piangthaksate thungetna ah mawhna kimai sak pahpah hi.\nMawhna a mai pahpah theih nadingin a kisam thungetna ih ngah theih nadingin pianthakna kisam masa a, tua pianthakna pen kisikna le upna tawh piang thei bek hi. Mawhnei mi mawhna hong kimaisak (forgiven sinners) te hi lai ih hih manin ih nuntakna ah a kisik paisuak pianthakna ih khuasak pih a kul ahi hi. Mawhna ka nei kei hi ih cih leh eite a kineihkhem ih hi a, eite a thutak lo ih hi hi (1 John 1: 8). Ih sungah mawhna gu cian lai hi. Ih dinmun kilaih in midiktang te ih hi beka, mawhna ih sungah cian lai hi. Sihna ah mawhna a vui siang pan ding ih hi. Tua ahih manin mawhna na thah kei leh mawhna in nang hong that ding hi. Piangthakte pen mawhna a that thatte ih hi lai hi, cih kiphawk ni.\nAhi zongin a nunlui ngeina ah a bualkikte a piangthak taktak lote ahi uh hi. Paunakah, “Ui in a luak nekik hi,” a cihna le, “Vok a kisilsiang khit ciangin buannawng lak mahah bualkik veve hi,” a kicihna thu, amaute tungah a piang ahi hi (2 Peter. 2: 22). Luak nekik cih pen piangthak kineihte’ pianzia (Paunak. 26:11) a genna hi a, vok a kisilsiang khit ciangin buannawng lak mahah bualkik veve cih pen tua bang mite gup ngah bang keekin om uh a, tua bang mite pen a luak nekik ui tawh ahi zongin vokpi bangin a kibualna lui buan lak ahi, tua leitung ci le sa nate’ deepna sungah kibualkikna tawh amaute pen a kipatcil himhim pan kipanin Kha Siangtho’ lawnna maan taktak a na ngah kha lote, piangsualte ahi uh hi.\nTua ahih manin “Tatkhiatna pen kingah takpi thei lo a, kitan takpi thei lo hi,” ka ci nuam hi. Pukna (Apostate) le nungtolhna (backsliding) kibanglo hi. A puk ih cihte pen a kipatcilna uh ah amau le amau a kikhemte hi khin zo uh hi. Gupna taan cih pen a kipatna thu tawh a kisai thu hi zaw hi. Hih thu tawh kisai in Hebrews Lai Siangtho 6: 1-6na sungah na hilhcian hi. Kum zalom 21 hun sungah Crusade a kibawl sima piangthak a kici kikkikte tawh kivalak ka sa mahmah hi.\nA langkhat leuleu ah thu-um mi piangthak taktakte zong bel nungtolh thei kha mah ding uh hi. Ahi zongin hih nungtolhna le pianthakna thu kisai kik nawn lo hi. Lai Siangtho sungah ka midik mi a tuk hangin ka phong kik ding hi a cih mah bangin Tatsa mite ih pukkik ngei kei ding ta zongin pawlkhat pen kinungtolh kha ding hi cih zong a theih huai thu khat ahi hi. Peter in zong Topa na nial kha zel hi. David zong mawhna sungah na bual kha zel hi. Hih thu ah nungtolh ding kihanthotna hi loin thu-ummite’ pianzia maan a gen ih hi bek hi. Ahi zongin a tawpna ah kisikkikna hun lap tawntung ding uh hi.\nHih laimun ah a nungtolh (backsliding) mite adingin Lai Siangtho in hih bangin gen hi, “Ahi zongin Pasian kiangah ih mawhnate va pulak lehang, amah citakin thuman ahih manin, ih mawhnate hong maisakin ih hoih lohnate khempeuh hong siangsak ding hi” (1 John 1: 9). Ahi zongin a puk (apostate) mite’ adingin Lai Siangtho mun om nawn lo hi. Thu-ummi piangthak taktak khat pen za ah za mawhkik thei ding hi. Mawhna khat ih bawl ciangin za ah 70,80,90 cih bang om tuam lo hi. Matthew 6: 9-13na mun pen piangthakte thungetna ahi hi. Puk (apostate) cih le tuk/nungtolh (backsliding) cih thu kibang lo hi.\nA puk ih cihte pen puk cih ding hi lo zawin a piangthak vet lo gigete cih ding hi zaw hi. Kisikkikna ih cih pen khangtawntunga ih puak ding vaipuak ahi hi. Tua kisikna hanga pianthakna tawh kisikkik zelzel theihna thupha pen Kha Siangtho’ lawnna pan in ahong kipan ahi hi. Conversion is the effect of regeneration. Repent and believe the good news/the gospel. Up ding le kisik ding pen tel ding thu hi loin, sawlna hi. It is not an option, it is a command (Mark 1: 15; Matt 3: 2; Sawltak 2: 38). Hih thu lo tawh mi khat nuntakna ah kikhelna lian le pianthakna maan piang thei ngei lo ding hi.\nMawhnei ka hih laitakin Kha Siangtho in ong lawng ahih manin mawhna kiphawkin kisikna le upna tawh ka piangthak hi. upna le kisikna (faith and repentance) pen a kikhen theilo sumtang a bang hi a, ahi zongin upna pen a maidawk zaw hi. Faith precedes repentance. Ih up manin a kikhensat thei ahi hi. Lai Siangtho sungah gupna pen khensatna tawh na ci lo a, upna tawh na ci tawntung hi. Na khentat khit theihna pen na up man na hi gige hi ei lawm! Ei zong mawhna hong kimai sakte ih hih manin mite’ mawhna zong mai sak ni.\nPianthakna thu a umte ih hih manin mite’ zong a piangthak uh ciangin kei mah tawh kibang ahih manin ka telsiam mahmah kul ding hi. Lai Siangtho sungah midangte’ tungah thu na khen kei un ci hi (Matt 7: 1). A piangthak mi ciat in ngeina lui nei hi. Tuate tawh kimawh zonzon ding hi nawn lo hi. Piangthak mite in pianthak ma in a kituaci mah hi, pian thak khit ciangin a tua ci ding hi cih thu bulphuhna tawh ih pianthak pihte ih muh theih kul hi. Mipawlkhatte in tua pa/nu a pianthak hangin nidangin tua ci gamtat hi cih bulphuh uh hi. Tua bang thu a bulphuhte in pianthakna thu tel nai lo uh, cihna hi lai hi. Pianthakna thu a tel ei thu-ummite in midangte’ pianthakna zong san sak ni, theihpih ni, cepteh pih ni. Eimau mah bangin pianluizia a nei mite hong piang thak uh a, eimau mah bangin pianthakzia a nei mite kilamdang hamtang ta ding hi cih kimuh pih ciat ni. Evan. Suang Dal\nPrevious: Siamah Pinu Dr. Mercy tawh hungeelna\nNext: Obama in gen khiading hita


url: =Paikhiatna 27 | Siantongluan\n"Biakna tau ding singkha sing tawh bawl in. Pi sagih leh alang sau-in pi sagih leh alang mah na zaisak ding hi. Biakna tau a ning kikim ding a, a tun pi li leh alang hi ding hi.\nA kiu lite-ah ki na bawl ding hi. A kite pen a biakna tau tawh sakhat hi ding a, sumngo tawh na zut ding hi.\nAma-a dingin vut koihna ding beelte leh kawbiate, kuangte, sikkate leh vutluahna peekte na bawl ding a, a nazat khempeuh sumngo tawh na bawl ding hi.\nAma-a dingin siklen, a vang simsiam zong sumngo tawh na bawl ding hi. Siklen tung, a kiu lite-ah sumngo kual li na bawl ding hi.\nSiklen in biakna tau kimciang a batsuk theihna dingin biakna tau zawl nuai panin na bulh ding hi.\nBiakna tau-a dingin singkha sing zawlte bawlin sumngo tawh tuate na zut ding hi.\nA kipuak ciangin biakna tau pang nihte-ah a zawlte a om theihna dingin a kualte vang sungah a zawlte kikhum ding hi.\nSingpekte tawh kuak nei-in biakna tau na bawl ding a, mualtunga nang tungah hong kilaksa bangin kibawl ding hi.\n"Biakbuk tual na bawl ding hi. A tual in leitaw lam pangah pang khat-a dingin pi za leh sawmnga a sau, a kopin a kikhuk khau hoih tawh a kigan a kikhai suk dalna puan nei ding hi.\nA khuam sawmnih leh a bullen sawmnih pen sumngo tawh a kibawl hi ding a, ahih hangin khuampi tunga vankhainate leh a gaknate pen ngun tawh a kibawl hi ding hi.\nLeilu lampanga ding zong a sauna tua bangmah hi-in, a kikhai suk dalna puan pi za leh sawmnga sau ding a, a khuam sawmnih leh a bullen sawmnih pen sumngo tawh a kibawl hi ding hi. Ahi zongin khuampi tunga vankhainate leh a gaknate pen ngun tawh a kibawl hi ding hi.\nNitumna lam pangah buktual a vailam-a dingin khuampi sawm leh bullen sawmte tawh pi sawmsagih leh nga a sau a kikhai suk dalna puan om ding hi.\nA mailam, nisuahna lam buktual a vailam pi sawmsagih leh nga hi ding hi.\nKongpi pang khat-a ding a kikhaisuk dalna puan pi sawmnihlenih leh alang hi ding a, khuampi thum leh bullen thumte tawh hi ding hi.\nA pang langkhatah a kikhaisuk dalna puan pen pi sawmnihlenih leh alang hi ding a, khuampi thum leh bullen thumte tawh hi ding hi.\nBuktuala kongpi dingin a dum, a dupsan, a ausan khau a kopin a kikhuk khau hoihte tawh a kigan, phim tawh kikhui-in a kizem, pi sawmthum a sau kongpuankhai khat om ding a, tua in khuampi li leh bullen li nei ding hi.\nBuktual kiima khuampi khempeuh ngun tawh kibawl gakna tawh kigak ding a, a vankhainate ngun hi-in a bullente sumngo hi ding hi.\nBuktual a dung pi za leh sawmnga, a vai pi sawmsagih leh nga, a sanna pi sagih leh alang hi-in, a kopin a kikhuk khau hoih tawh a kigan a kikhaisuk dalna puan leh sumngo bullente tawh hi ding hi.\nBiakbuk nazat ding peuhmahte leh a khetphimte khempeuh leh buktuala khetphimte khempeuh sumngo tawh a kibawl hi ding hi.\n"Meivak a kuangin a om tawntung theihna dingin mei-a vak ding oliv gah a kisuzan, sathau siangtho, Israel mite in nang kiangah hong paipihna dingun thu na pia ding hi.\nKikhopna buk sung, thuciamna singkuang mai-a dalna puan pualamah, Aaron leh ama tapate in nitak-a kipan zingsang dong Topa mai-ah vil ding uh hi. Tua pen Israel mite in amau khang tawntungin a zuih ding uh ngeina kip khat hi ding hi.


url: =Malaysia Sentul KTM meileng lampi gei ah Bomb kimu :: ZOMI DAILY\nposted on 15 July 2016 at 7:15 pm UTC+9:30 Lomkholna: Malaysia, News, Sawltak, World\nMalaysia gamsung Sentul veng aom KTM meileng lampi siktawn gei ah Wednesday ni in Bomb khat kimu cih Malays Mail Online pan kizasawn hi. Hih akimu Bomb pen tuithawlsung khatah aki tamthei thauvan te kikoih in Plastic tawh akituamcip ci a, meileng nasem te’n amuhphet in Police te zasakpah uh cihi.\nPolice te ummawhna ah mipi bawlsiat nading in akipatsawm hiding ci uh a, hih akibawltawm thawlsung ah thauvui, siktang leh akitamthei honkhat Cardboard Paper tawh kitun masa in, apualam ah Plastic tawh ki tuamcip hi. KTMB (Keretapi Tanah Melayu Berhad) te’n amuhkhiat hunpen nitaklam 4.35pm pawl hi a, Sentul Police te aphual atunkhit ciangin akitamthei Bomb namkhat ahihlam atheih uh ciangin Special Branch te zasaksawnpah uhhi.\nBukit Aman Special Branch director Datuk Seri Fuzi Harun in agenkhiatna ah hihpen aki tamthei Bomb namkhat hi a, athu ki kancianding cihi. IS tetawh kizopna omding cihzong upmawhna nei uhhi.\nHih Bomb aki muhkhiatmadeuh Minute 10 sungin hihmunsan pen meileng in 2 vei peuhmah nawkkhading ci uh a, ahi zongin hih Bomb aki koihzawh bangtanvei sawtkhin cihpen ki gencianthei lianlo hi.\nKTMB spokesman te genkhiatna ah hihvai tawh kisai Police tetawh ka kankhiading uh cihciang genkhia uhhi. Police te lampan in amuhkhiatna uh bangmah honggenkiklo uh a, ahi zongin kolampan ka panpihtheih bangbang un ka panpihnuam uhhi cihzong genbeh hi.\nMalay te pawipi ahi Hari Raya kipatmapek in Police te’n kidopding a taangko khiatkhiatsa uh hi a, adiakdiak in Public Transport Services te ah IS migilo te’n bawlsiatsawm uh cihi. Tua ahih manin Hari Raya hunsung pen Police te kuamah innlam ciahkhuan (Leave, Day Off) ngahsaklo uh a, avekpi un suntawh zantawh na asem uh ahihi.\nPuchong Night Club sung Bomb kitapvai khitciang in hih meileng Bomb kisiahvai hongpiang leuleu hi a, Police te’n tulaitak Malaysia gamsung ah ngongtatna aomloh nading in ahanciam mahmah laitak uh hihtuak hi. ZD Sawltak #zomidaily\nPrevious: Malaysia Airport Terminal sungah Passenger lobuang lutsak nawnloding\nNext: Lai Natpih Pulaakna Pi Niang Khan Zam kum (60)


url: =Russia te vanleng kia ah asuakta omding in ki lamenlo ~ TK Lian :: ZOMI DAILY\nposted on 26 December 2016 at 4:44 pm Lomkholna: News, Russia, Thangkhanlian, World\nDec. 26, 2016: Russia galkapte tuanna vanleng Tu-154 zan in Syria manawh dinga leng mang hi a kici pen a sunga tuang mi 92te a suakta om dingin kilamen lo hi. Hih Tupolev Tu-154 vanleng a tuangte lakah passenger 84 leh crew member 8 kihel a, a passengerte lakah Russia galkapte lapawl sa Red Army Choir member kicite zong a hun khop kihel uh a, Red Army Choir memberte pen Syria gam-a Russia galphual Hmeimim base a om galkapte tawh Kum Thak zang khawm dinga kuan ahi uh hi. A vanleng pen Andler airport ah a tui thun in 5:25 am (0225 GMT).\nin leng khia a, a len’ khiat zawh minute nih in radar panin mangin Black Sea ah kia hi ci-in Russian defence ministry spokesman Igor Konashenkov in Russian news agencieste kiangah gen hi.\nIgor Konashenkov in a suakta om dingin lametna om lo a, a kiatna panin a gamla lo, Black Sea panin km. 1.5 a gamla Sochi khuapi a tuipi nuai metres 50-70 a thuk panin vanleng them kimu a, luang li kimu ta in, a dangte nasia takin kizong lai hi ci hi. President Vladimir Putin in hih vanleng tuahsiatna kan dingin Prime Minister Dmitry Medvedev in government commission a makaihna dingin seh hi.\nTu-154 passenger 84 lak panin Russia galkap leh Alexandrov Ensemble (Red Army Choir) member 64 kihel a, Red Army Choir memberte conductor Valery Khalilov zong kihel hi. Tua loin vanleng a tuangte lak panin state-run channels Pervy Kanal, NTV leh Zvezda journalist kua zong kihel a, hih state-run channel ten staff thum tek zong tuang uh hi ci uh hi. Defense ministry in passengerte lakah siavuan (doctor) leh Kremlin human rights councilte’ charity worker Elizaveta Glinka zong kihel hi ci hi. Kremlin human rights council head Mikhail Fedotov in Dr. Glinka pen Latakia (Syria) kianga om university hospital ah zatui puak dinga pai hi ci hi.\nKremlin spokesman Dmitry Peskov in Deputy Defence Minister Pavel Popov zong vanleng kiatna mun lam manawh in Adler ah lengsuk ta a, tuahsiat thukan ding leh tui thuk luhsiam (divers) 100 makaih hi ci hi. Konashenkov hih vanleng pen 1983 panin kizang a, tua khit naikal 7,000 leng ta a, December 2014 in kipuahpha in September panin kizang kik hi ci hi. Russian Investigative Committee in hih vanleng tuahsiatna hangin criminal probe (investigation) kinei a, air transportation safety a palsat manin tuahsiatna tuak hiam cih kikan lai a, thukan ten (investigators) technical lam saite khialhna hi ding hiam cih kan lai uh ci hi. Tu-154 vanleng black box kimu nai lo ahih manin bang hanga tuahsiatna tuak hiam cih kitel nai lo hi.\nRelated: December 25, 2016 Chrismas ni thulamdang piang te\nApril 2010 in zong Poland gamte ulian lubawk tampi tuanna leh Poland President Lech Kaczynski tuanna Tu-154 Russia nitumna lam Smolensk airport bawh dinga leng meisah luat manin tuahsia a, a tuang teng si uh hi. October kha in Putin in Syria ah galkap hunciam loin koih ding thukimna a neih manin Hmeimim base ah Russia galkap a hun khop om a, missile defense system S-400 zong hih galphual ah Russia in koih hi. Tu-154 tuahsiatna hangin Russia gam bup in tu ni dahpihna ni in zang uh hi.\nSource : The Hindu and CNN/ Thang Khan Lian\nPrevious: Asian Tsunami pianzawh kum 12 cingkhin himahleh misi luang 400 anei kitheinailo\nNext: British Pop Superstar George Michael si ~ TK Lian


url: =Mai kum 5 sung etkholhna ~ Pu Thangboi :: ZOMI DAILY\nposted on 11 November 2020 at 8:29 am Lomkholna: News, Politics, Thangboi, Zomi\nNLD in tutung 2015 kum lai sang in tam hong ngahzaw lai mawk in dahhuaisa ing.\nBang hang ?\nAmah alangpang ding om nawnlo. Nainganzi ah langpang pawl (opposition group) a om kei leh hoih ngeilo hi. Aanaashin (dictator) suakbaih mahmah hi. Langpang pawl thahat leh mipi metzaw hamtang hi. Tu’n NLD te’ thanemna akawk ding langpang pawl gina om nawnlo hi.\nMinam Neu Pawl\nEi minam neute’ sunmang gamla tektek in ka um hi. Minam party te upmawh zah in ong thahat zolo ahih man in dahhuai hi. Kawlte nuam mahmah un ka um hi.\nZCD pan state ah 1 leh union ah 1 kah aih teh abeisa kum 5 lai dan mah in nainganzi sepkhuan ngah lai hi. Asep nop leh sepnop loh bel thu tuam ci ni. Chin state sung pan minam party lak ah ahatpen mah hong suaklai veve hi.\nTu a akah tegel in mai kum 5 sung na hoihtak hong sepzawh leh 2025 kum ciang in ZCD lam et omlai ding a, asep zawh kei uh leh bel ZCD bei theiding hi.\nAbeisa kum 5 sung MP asem sa mi 3 in demkik in khat zong kahlo ahih man in ahang pen gen takei leng siang mahmah hi. Tom gen leng mipi na lungzuang mahmah ta cihna hi.\n2010 kum khit anih veina gambup a uk party (ruling party) sung ah ih lutna ahi hi. Mai kum 5 sung bang ih semzo taktak hiam cih in Zomite’ mailam ding tampi hong khentat ding hi.\nTonzang ah NLD leh ZCD in langhawm linlian ahih man in hoih mahmah hi. Ataktak in Tedim zong hoihtak in kiho khol in langhawm leng hoihzaw ngelngel ding hi.\nZCD leh NLD nasep hong kidem ding uh hita ahih man in ih gam leh ih mi ih sa tading in hoih mahmah hi. Tulaitak a MP sem 3 in dem uh a 2 kahkik ahih man in akah tegel in abeisa kum 5 sung anasepna uh mipi in thangah gawp cihna hi. Lungdam huai.\nTedim pan state ah vuanzi khat peuhmah bel hong kah in um ing. Tua val bel lam et ding om kei. Tonzang pan bel MP lak ah state ah vuanzi angah ding kahawi omkei mai. Ong piaknop tantan uh leh MP lo khatpeuh hong kaito thei unteh. Tonzang in state ah vuanzi lam et ngam huai phakei. Chin state ah vuanzi 7 bek hi.\nThukhat ah bel tutung Pi Cing Ngaih Mang in Naypyitaw ah gambup panmun khat hong ngah khatam ci giugiau ing. Bang hang ?\nNumei khat hi\nA degree zong sang hi\nMel theih neita hi\nTuni ciangciang min hoih nei hi\nAtung a ih lung himawhnate Daw Su in zong ngaihsun khangel ding aih teh tutung minam party pan akah sunsunte sung pan panmun piak theihte piak ding khawng hong vaihawm thei ding hi. “Ko NLD te’n minam neute kahuai veve uh hi” cih hong laknuam khangel ding uh hi. Kawl galkap te’n zong gambup kilemna ding vai gen pah malam aih teh tua in zong tawsawn khangel ding hi.\nChin state ah Chief Minister ding bel U Soe Htet mah ka lam en pen hi. Amah hileh ei’ ading in zong hoih pen ding hi. Abeisa ate dan in ong haza vauvau samlo ding hi.\nHong pai ding kum 5 pen Zomi tading in ki puahphat hun ahi hi. Abeisa hunte hoihtak enkik in gam leh minam khualna tawh nakpi in ih kipuahphat ding hun ahi hi. Bang kim ah ih ki puahphat kulta hi. Ih ki puahphat zawh kei leh tu a dinmun sang in ih niamkiat suk tektek zawlai ding hi. Genkhialh A Om Leh Ngaidam, Mung Laan Thang (Tonzang, Zogam)\nPrevious: Tuhun tawh kisai ka ngaihsutna ~ Dr. Ngul Khan Pau\nNext: Lungdam kohna ~ Bob Tuangpi\nMin kibang ~ Kap Cin\nNaupang lamdang ~ T. Sawm Lian\nPasian in America gam leh leitungbup aom Pasian thu um te hong hehpihlai ~ Sia Pau Khai\nLamka sanggam numei 8 te vai Update (27 Sep 2017)


url: =A lungngaih huai kum 70 Zomi Namni; 71th Union Day :: ZOMI DAILY\nposted on 13 February 2018 at 7:26 am UTC+9:30 Lomkholna: KingMang, News, Zomi\nDear U leh nau teng, Tukum 70th kumcin Zomi Namni, Tuesday February 20, 2018 ni tawh ki tuak hi. Union Day February 12, 2018 Monday tawh ki tuak ahih man in Kawlgam ah nithum akizom in zum kikahlo ding hi.\nZogam pua aom Zomi atam zawte in zomi Namni Saturday February 17, 2018 ni in bawi ding uh aa, tuani ciang in “Happy Zomi Namni” ci in, gualnop na tuamtuam ki bawl ding hi. Mi pawlkhat te’n Merry Christmas taang’n “Happy Holiday” acihuh bang ahita diam.\nZolaam, Zongeina tuamtuam lahna, lasak na, nungak/tangval/naupang melhoih kidemna model show, pahtawina piakna, nek le dawn leh adang gualnopna tuamtuam tawh kibawl ding hi.\nZomi Namni ong ki pat khiat na thu taktak enkikleeng, Zomi te leh Mualmi dang teng in Kawlgam ah federal democracy kiukzia tawh ki uk ding deihna bulpi hi.\nA hi zong in, Gen. Aung San makaih na tawh Kawl, Chin, Kachin Shan etc. teng kipawl in Mangkang kumpi te tung pan in suahtakna lakding thukimna, Panglong agreement suaikaih na February 12, 1947 in kinei hi. Tua zawh akipan in mualmi teng in eilehei kiukna thuneihna teng ongbei in, Kawl te khutnuai ah kitung ta hi.\nUnion Day February 12, Independent Day January 4, Chin/Zomi National Day February 20 ni cih te pen Mualtungmi teng Kawlte ukna khutnuai ah i tun ni, ci leng kikhial lo kha ding hi.\nGen. Aung San tanu Aung San Suu Kyi Kawlgam kumpinu makaih na tawh, Kawlngian ong zang in, 21st Century Panglong conference tawh mualmi teng ong khem leuleu hi.\nKawlgam ah minamneu te mualtungmi te, a diakdiak in sanggam Kachin te, ong bawlsiatna te, leitung gam tuam tuam te in ong theihpih khollo uh hi.\nKum 70 Val Galkap kumpite a kipan ASSK’s Kawlkumpi te thuman lohna leitung bup in ong theih pih semsem hi.\n2017 in Muslim Rohingya te ki bawlsiatna (persecution) vai thukan Reuters reportors minih kiman te amahkhan kipialohi. Kawlgam ah human rights aomlohthu kiselzo nawmlo hi.\nGENEVA (Reuters) – Conflict between Myanmar’s army and guerrillas of the Kachin Independence Army (KIA) in northern Myanmar has escalated since Jan. 19, 3019 including in Sumprabum, Waingmaw and Tanai townships, a U.N. humanitarian report said on Friday.\nThe U.N. human rights investigator for Myanmar, Yanghee Lee, was barred in December from visiting the Rohingya areas and also Kachin and Shan states. Reuters February 2, 2018\nZomi Namni aki bawl ciang in ilung ngaih dingin thupi kasakah, ipu te ngimna bulpi ahi, “Kawlgam ah federal democracy” ong om na ding deihna, “Kawlte leh Mualmi te liangko kikim ding deihna” thu phawk zel ni.\nIsrael te AD 70 kum a kipanin leitung mun tuam tuam ah kithehthang mang uhi. Kum 1870 val gam neilo in om uh hi. 1948 kum in UN vaihawmna tawh agamuh ngahki hi. Kum tampi midangte bawlsiatna athuak uh hang in Pasian nusialo in, apau leh a ngeina te uh kemzo uh hi.\nMun tuamtuam om Jews te’in Israel gam khantoh nading vaihawm uh hi. Zomi te’n zong Israel te etteh ni.\nZomi Namni kum 70 cingta, Israel te’n gam angah kikuh zong kum 70 cing ta hi. Etkak dih ni, Zomi te’n thu neilo ahih man in Zogam kipuahlo in khangto lohi.\nPasian hehpihna hang in upna tawh, Abraham suan leh khak te ahi ei Zomi te in zong, Israel te khantoh bangin khantoh nading hanciam ni.\nZogam ah ateeng ngeilo mi tampi in, Zogam vai i ngaihsut kholloh bang in, kenzong Israel gamvai ngaihsun ngei khollo hi ing.\nAmerica kumpi palaizum, 2018 kum sung in Israel te khuapi Jerusalem ah kikhin nading thu ongom ciang in, Israel gamthu ka simpha hi.\n1948 in Israel leitang keigawgam hilai in bangmah piang nailo hi, tuhun ciangin Israel gam ah anteh theipuam hoih mahmah hi. Khantohna khempeuh Israel ah om khin hi. Pasian kamsang te’n LST sung aa agenkholh thute ong taangtung ta hi.\nZomi te’n zong Israel gam aa thupiang te lungngai in, Pasian bek mah imuan ding kisam hi.\nZomi te lungkituak hanlungciam khangto diam.\nPrevious: Kalaymyo: A 70th veina Zomi Nam Ni hong naita\nNext: The night and the day paradigm ~ Dim Lun Zam


url: =Bailey 44 Mariposa Top in Guava | REVOLVE\nUnfavorite Bailey 44 Mariposa Top in Guava in Guava\nShare Mariposa Top in Guava on Facebook (opens in a new window)\nShare Mariposa Top in Guava on Twitter (opens in a new window)\nShare Mariposa Top in Guava on Pinterest (opens in a new window)\nShare Mariposa Top in Guava on Google (opens in a new window)\nRevolve Style No. BAIL-WS1030\nManufacturer Style No. 401-A820\nMariposa Top in Guava


url: =Singlamteh: Good Friday leh Easter’ thuzung ~ Rev. Mang Tungg Thang :: ZOMI DAILY\nposted on 2 April 2020 at 3:54 pm Lomkholna: Article, Biakna, TunggThang\nLai Siangtho bulphuh: Kolose 1:20-Pasian in a Tapa zangin na khempeuh ama kiangah a kaihkik ding a sehsa ahi hi. Tua ahih manin singlamteh tungah a Tapa a sihna hangin amah tawh kilemkik theihna ding hong omsak ahih manin, leitung, vantunga om khempeuh ama kiangah a hong tunkik ahi hi.\nTukum Ningani-pha (Good Friday) leh Thawhkikni (Easter) tawh kisai-a I lungngaih khop dingin Singlamteh thukong teel hi. Singlamteh icih pen thu-um mi khat ciat in ineu lai-a kipan izak/theih ahihi. Ahi zongin tuni-in ‘Nang’ Singlamteh bangci bangin tel na hiam?’ cih kidongh nuam masa hi hang. Leitung mi khempeuh gumkhia dingin Topa Jesuh hong sihna Singlamteh in tuni eite’ tungah bang hong gen nuamin, bang hong laklai ahiam? cih I lungngaih ding ahihi. A beisa hun-a a lipkhaphuai bel Singlamteh tungah Topa Jesuh hong sih manin tu-in mitampi’ pahtak Singlamteh hong suakin leitung tangthu hong lumlet ahihi. Kum simin Good Friday leh Easter Sunday I bawlna ah bangtan phattuamna ngahin man nei a hiam? Singlamteh ii vangliatna nasep lianpi I mumu lai mah hiam?\nTangthu sunga Singlamteh\nTangthu sungah singlamteh pen nam nga in kigen hi: (1) ‘The Greek Cross’ pen ‘The Equilateral Cross’ zong kici-in “+”lim ahihi. Assyria te pasian ‘Anu’ ciaptehna lim ahihi; (2) ‘St. Andrew’s Cross’ pen ‘Crux dessussata’ zongkici-a “Ï” lim hi-in Scotland mi St. Andrew a kibawlsiat lai-a a kithahna ahihi; (3) ‘The Latin Cross’ pen ‘Crux immissa’ kici-a\nlim hi-in Jesuh hong pai ma-in a kizangh lim khat ahihi; (4) ‘The Handled Cross’ pen ‘the Cross potencee’ zong kici-a pasian khut in a letna lim gen nuam hi; (5) ‘The Gammate Cross’ cih pen Greekte’ laimal gamma li a kilemtuah hi-in, India-te in Swastika a cih Buddha khekhap tawh a kibang ahihi. Tutun Christian cross pen Latin cross tawh a kibang pen ahihi. Singlamteh pen a kiphut suk ahi Pasian leh mihing kizopna (a tunglam=vertical) leh a paiphei ahi mihing leh mihing kizopna (a pheilam=horizontal) a kikilh khawm lim ahihi. Tua hi-in Singlamteh tawh kisai thu tampi om lakah thu li sutsuk ni:\n1. Singlamteh pen Mi-ngongtatte’ Kithahna (Execution of the Evils)\nThuciam Lui hun sung Moses hun lai-in migilote sing tungah na khai-in, kithahna-in na zangh uhhi (Gamlak 25:4). Bekthamlo tua a kikhai mi luang pen zan thapai khailo-in phum pah ding ci hi (Thuhilhkik 21:22-23; John 19:31). Tua banah mignalote khuapi pua lamah na that ding uhhi (1Kumpi 21:13) kici hi. Singlamteh tunga kithahna pen a maizumhuai pen leh a siapen thukhen daan piakna ahihi. Tangthu sungah singlamteh tung-a kithahna pen Phoenician mite in a zat masakin kiciamteh hi. Tua panin Greekte, Romte cih bangin hong zangh toto uhhi. Greek tangthu siam Herodotus (485-426BC) in Persia te’n singlamteh tunga thahna pen thukhenna tawh thahna-in zangh cih thu na gen hi. 314 BC pawl-in Alexander in a langpang ulian 30 singlamteh tungah a thahna a kum a kiciamteh masa pawl ahihi.\n2. Singlamteh pen Nisim Puakding (Must take Each day)\nThuciam Thak sungah Topa Jesuh in, “Mi khatpeuh ka nungzui a suahnop leh ama deihna bangin gamta nawnloin a singlamteh kisuanin hong zui ding hi” (Mark 8:34) na ci hi. Hih tawh kisai-in ngaihsun lehang Jesuh nungzui a suak nuam mi in Singlamteh pen nisim a phawk ding bek hilo-in puak ngiat dingin na gen hi. I phawk gige ding pen Topa’ tha tawh kipua zo bek ding cih ahihi. Ei mihingte’ tha bek tawh cikmah-a puak zawh ding hingei lo hi. Tua manin nungzui a suak dingte in Jesuh piak, ama hong guat singlamteh nei ciat hi cih a phawkhuai ahihi.\nPawl khat in a genna ah nisim singlamteh pua cih pen nisim Jesuh tawh sihkhopna cih lungsim khat I puak ding a genna ci hi. Thu dang khatin gen lehang tua pen ama cilehsa’ deihloh, gamtat noploh thu/na khat ahihi. Tua pen nusiat theih hilo-in la phuak siampa George Bennard (1873-1958) in, The Old Rugged Cross cih la sungah, ‘Tua singlamteh khahlo lenlen ning, … Kham lukhu ka khekna ni mateng’ a cih pen ahihi.\nTua singlamteh khah suah mawkin, pua kei kha leng Pasian hong gelsak thupha a kipan thaman ding pen in na ngak lo-in a omlo ding hita hi. Tua manin tua singlamteh in kipawl/selpih imuh theihloh tampi nei hi cih hong musak hi. I puak den ding pen Pasian tawh kizopna a bulpi om masa-in tua panin mihingte leh mihing kizopna in a zuih ding, a kikhen theilo thu guipi (principle) ahihi.\nPasian ii Tapa ahi Topa Jesuh pen a siangtho pen hi-in a vanglian pen zong ahihna hangin a ninpen (mawhpen) leh a niampen (neupen) cih mun hong lazo bek ahihi. Tua calvary singlamteh tunga kigo teng in na khempeuh a huamkim ahihi – hoihna (Jesuh), siatna, phatna (pha a kisa mihingte), mawhna, gitlohna khempeuh a vekpi-in Jesuh tungah Pasian in a suat tak ciangin a lipkhaphuai, a muhdahhuai pen Jesuh hongsuak-a tua singlamteh tungah a om laitak Pasian in taisan-in, Jesuh tawh mawhna khempeuh Singlamteh tungah a kigo khawm ahihi.\nLeitung mawhna khempeuh a puakhia Pasian tuuno ci-in Johan in a gen mah bangin tua bang siatna, natna, gitlohna, mawhna citeng a vekpi lianlua, giklua ahih manin leitung in pua zolo-in hong kiliing gawpin, sun nipi in zong na nung ngatin khua hong mial hi. Hih singlamteh a pua dingin hong pai bek hilo-in a tunga si ding cih Jesuh’ kung hi. Jesuh calvary mual ah mi tampi mai-ah kisaangkhai to-in mi khempeuh, na khempeuh muh dingin singlamteh tung a kikhai ahihi.\nSinglamteh tunga Mi phapen Jesuh in mi mawhpen mun hong la-a, a hatpen in a guallelpen, a saangpen in a niampen mun hong lakna ahihi (Fil 2:6-8). Pasian in hih calvary mual tungah sihna, mawhna, gitlohna, natna cihte thatin a go ahihi. Tuate hangin amah a um mite in hotkhiatna a ngah nading ahihi. Roman Emperor Constantine the Great (AD 274-337) in galdo ding a kuan lai-in a mang sungah Singlamteh vaang taang vantung ah mu-a, ‘hih lim tawh zo ding’ cih kammal hangin galzo takpi-a Nipi ni biakpiakna ni-in hong ciamteh hi. Tua hun-a kipan tawl khat sung a Empire ah nopsakna, daihna om a, Christian te’n zong bawlsiatna panin biakna lam suahtakna hong ngah hi. Hih pen Jesuh Singlamteh in lamdang takin leitung tangthu a khelna ahihi. St. Augustine in, ‘Jesuh singlamteh tung ah nang ading a pumpi kibulh zo, tu-in na kha adingin hong kibulh zo lai ding hi’ ci hi.\nLeitung-a mihoihpen/migipente, migilopente, leh Pasian’ Tapa Jesuh Calvary mual tungah hong kimutuah ngeingai uhhi. Kolose sunga Paul gen ahi, na khempeuh Calvary mual tunga Singlamteh ah hong kituah-a, tua hun laitak-in ni in zong en zolo-in a vaang hong mial-a, leitung in zong thuak zolo-in hong liing hi. Efesa 2:16 sungah, Singlamteh tungah a sihna tawh Khrih in kilangneihna beisak a, tua Singlamteh hangin minam nihte pawlkhat suahin Pasian kiang a tun’pih hi, ci-in kigelh hi.\nTuni-in thu tuamtuam hanga piang buainate kilem kikna ding, Pasian tawh ahizongin, mipawl leh midang kikal ahizong, mimal kikal ahizongin kilem kikna tua Singlamteh in a sepsa hi-a, singlamteh’ nasep tuni dong igen, isepsep lai ding a kisam ahih lam hong lak toto-in thu hong sutsut lai hi. Tua banah mailam ah zong lak toto lai ding-a, tatsat lo-in gen toto lai ding hi.\nTua calvary mual ah galkapte ahi tei leh namsau tawite, mihonpite, nungzuite, mihoih, misia, mi kiphasak cihte namkimtak-a a kituahna mun ah Satan zong na kihelin, “Pasian Tapa na hih takpi leh Singlamteh tung panin hong kumsuk in”(Mt. 27:40) cisak-a, Jesuh ni sawmli antangin a omlai Dawimangpa in “Pasian’ Tapa na hih takpi leh hih suangte anlum a suahna dingin thu pia in” a cih mah bangin a pau ahihi. Tulai mi tampite hi leh Thu-um mi (Khami) na hih leh ci-in hong kito leh lawptak-a a gamtapah tampi om kha ding hi.\nA hizongin Topa Jesuh in lawpna leh mite’ lamdangsak dingin na sem lo-in Pasian deihna a tun nadingin thuak ngiungeu hi. Tua calvary mual tungah Pasian itna, mawhmaisakna (Pa aw, amaute in a sep uh theilo ahih manin a mawhna uh maisak in), thuakzawhna cihte leh alang khatah gitlohna ahi sisan luanga kithahna, mawhlopi mawhsakna cihte na khempeuh tawh a kimutuah liliai uh ahihi. Christian apologist Ravi Zacharias in, “Tangthu sungah, gitlohna, thutang, itna, leh mawhmaisakna hih lite kimuhtuahna Calvary kici mual khat bek om” (There is a hill called Calvary, where evil, justice, love, and forgiveness converged in one place in history). Tua manin a tawpna ah, “Mankhita hi,” (Jn 19:30) cih Jesuh aw hong gingkhia-a, na khempeuh a sep ding zo ahihna a taangko hi-in eite patauh ding thu om nawnlo-in hong khamuang sak hi.\nMatthai gelhna alian 22 ah, Farisi mite in, Saddusi mite’ thudotna Jesuh in dongkhakin, Saddusi mite in a cihna ding mel uh a theih nawnlohna thu a zak uh ciangin Jesuh kiangah hong pai uhhi. Amau sung panin Thukham hilh sia khat in Jesuh a thangsiahna-in dong a, “Sia aw, thukham khempeuh sung panin bang thukham lianpen ahi hiam?” (22:36). Jesuh in, “Na Topa Pasian na lungsim khempeuh, na nuntakna khempeuh, leh na pilna khempeuh tawh na it ding hi, cihna ahi hi (37, cf. Thuhilhk 6:5). Hih kammal pen Judah biakna ah Thukham sunga Shema a cih lak-a kihel nisim a thungetna uh ahihi.\nHih pen a masapen, a lianpen thukham ahi hi (38). A nihna pen a masa mah tawh kibang a, nangma pumpi na it bangin na vengte na it in, cihna ahi hi (39, cf. Siampi 19:18). Hih thukham nihte tung panin thukham dang khempeuh leh kamsangte’ thuhilhna khempeuh a hong mengkhia ahi hi,”(40). A donghte’ lamet bangin khat bek tawh Jesuh in na dawng lo hi. Banghang cihleh a lianpen a cihteh khat bek a deih uh hi-a, khat bek hileh zuih hak loding ban ah tua tungtawnin Jesuh mawhsak theilai ding uhhi. A neu 37-38 pen Pasian leh mihing kizopna (Itna) hi-a, aneu 39 pen mihingte leh mihing kizopna (ki-itna) ahihi.\nHihte in Singlamteh lim ahi a paisuk (vertical) leh a paiphei (horizontal) in singlamteh a piansak mah bangin thukham lianpen kicingsak zo bek ahihna Jesuh dawnna ahihi. Singlamteh tungah Jesuh tawh I sihkhop leh amah tawh a thokik khawm ding ihihi (Rom 6:5). Singlamteh tunga Jesuh hong Sihna in i mawhna pan hong hotkhiat banah Pasian leh mihingte tawh hong ki-it kiksakin, hong kilemkiksak-a, hong Thawhkik vangliatna tawh amah a sun dingin hong thakbawl den hi (Kol 3:10). Pasian aw, Singlamteh tunga na koih thukham lianpen vanglianin lamdang hi; tua singlamteh a pua zo tawntung dingin tha hong guan inla, na thawhkik vangliatna tha hong dimsak in, na minthanna dingin, Amen. Revd Mang Tungg Thang (Associate Dean,\nMyanmar Institute of Theology)\nPrevious: Cingno kiangah Laikhak – Thumna ~ Tg. Kham Khual\nNext: Pahtawina sungah sihna awging (Palm Sunday) ~ Jam Daniel


url: =90's Culture Mesh Top // Tan – Verge Girl\n90's Culture Mesh Top // Tan\nCar rides dancing to Venga Boys... This is the ultimate 90's top! Also available in Aqua & Lilac.


url: =US galkapte’n Afghanistan gamsung Bomb akhiatna hangin IS migilo 36 si ~ ZD :: ZOMI DAILY\nUS galkapte’n Afghanistan gamsung Bomb akhiatna hangin IS migilo 36 si ~ ZD\nposted on 14 April 2017 at 11:23 pm Lomkholna: News, Sawltak, USA, World\nUS galkap te’n Thursday ni in Afghanistan gamsung Tunnel Complex ah Bomb golpikhat khiatsuk ahih manin, IS migilo 36 in sihlawh cih Afghanistan Officials in genkhia hi.\nAfghanistan Ministry of Defense in Friday ni Statement akhahkhiatna ah US Military te Bomb khiat hangin khuasungmi, tualsungmipi asi omkhalo cihi. Ahi zongin IS te gamtatna kuahawm leh galvan hiamvan honkhat suksiatsak cihi.\nUS Military te khiatsuk Bomb pen “GBU-43B Massive Ordnance Air Blast” hi a, atom in akilawh ciangin MOAB kici hi. MOAB pen ““Mother Of All Bombs” ci’nzong kitheizaw hi.\nHih Bomb pen 2002 – 2003 kumpek in akibawl hi a, akibawl hunlai in Iraq gamsung kapnading in akibawl ahihi. 2003 kumin zatding in kisinkhin, Test kibawlkhin himahleh galkidona ah kizang ngei naivetlo hi.\nHih MOAB Bomb pipen agihna bekbekzong 21,600 Pound (9797 kg) ciliang hi. Iraq gamsung kapnading in akibawl himahleh kizanglo in, Afghanistan gamin athuaklawh ahihi. Thursday ni in US Military te’n Pakistan tawh gamginaih aom Afghanistan, Nangarhar Province sungah khiatsuk uhhi.\nPentagon spokesman Adam Stump ii genkhiatna ah hih MOAB Bomb pen Afghanistan gamsung ah akisapleh zatding in akipaihpih pen sawtkhinta cihi. Hih Bomb akikhiat ciangin leitawh aki sukkhakma, huihlak ah puakkham in Air Pressure nasiatak in piangsak ahih manin, kuahawm Tunnels leh inn kilam Structures tuamtuamte kicimsakgawp cihi.\nAki gilosak, aki Offensive sak mahmah galte tawh kido ciangin hih khiatsuk masaleng khuasung inn leh lei Infrastructure tuamtuam te siacip in, amite mahmahzong lungsim thanemsak, Morale kiamsaktuam hi ci’n Adam Stump in genbeh hi.\nHih MOAB Bomb pen giklua mahmah ahih manin U.S. Air Force C-130 Cargo Plane tawh kipua in, anunglam kongkhak panin aki khiatsuak ahihi.\nAki khiatsukna Achin District Governor asem ahi Ismail Shinwari in agenna ah hih US Military te Bomb khiatna munpen gamsung mualkuamlak hi a, khuasungmi Civilians te omna innte tawh ki gamla mahmah cihi. Tuakuam tengah abeisa kalsung in Afghan Forces leh ISIS Militants te kilimdo mahmah cihi.\nAchin District sungah ateeng Hakim Khan kici kum 50 aphakhin khuasungmi khat ii genna ah IS migilo te kapnadingin hihbangin US galkap te’n hongkhiat uhpen ki lungdam mahmah hi. Hih IS migilo te kapnading in 100 vei bang hong khiatsuklai un ci’n athukimna pulakkhia hi.\nHih Bomb akikhiatma azanni in US galkap khat ahi Green Beret pen IS te’n Nangarhar sungah kaplum uhhi. Tuakhit azingciang in US Military in MOAB Bomb akhiatsuk hi a, Green Beret kikaplupna vaitawh kisaihiam cih akidot ciangin tuavai tawh kithuhna, kisaina omlo hi. Ahun tungta ahih manin azat huai galvan akizang hizaw hi ci’n U.S. defense official in genkhia hi.\nAlso read: Poland gamah meileng khatin Truck mawtawpi phukha, mi 19 liam ~ ZD\nAfghanistan gamsung, adiakdiak in Nangarhar sungteng ah ISIS migilo pen 600 panin 800 kikalbang omding in U.S. in ummawh uhhi. ZD Sawltak #zomidaily\nPrevious: Gamthu leh Galvai ah atawntung lawm omlo, atawntung gal omlo ~ Bob Tuangpi\nNext: Germany pan Kalaymyo ZTS ah ciahding ~ Sia Pau Khai\nKim Jong Nam sihna vaitawh akiman North Korean pa kikhah kikding ~ ZD\nAll The World’s A State… W. Shakespeare (Zolai)\nZomi Association Of Australia Makai Thak Ki Teel Kik\nDinmun’ Eite liimlang etkik na\nMalaysia ah Aung San Suu Kyi


url: =Zomi te Khantohna leh Thanemna ~ Paul Thangpi :: ZOMI DAILY\nposted on 4 July 2016 at 8:37 am Lomkholna: Article, PaulThangpi, Politics\n1. Sumzon Paizonna lam Khantohna\nZomite Pasian thupha hangin sumzon, paizonna lamah khua imu mahmah hi. Kawlgam leh Vaigam a sumzon theihna tuamtuam ahi: Kham, Suang manpha, Pale (pearl), Hondi (money transfer) Dollar, Rupee, Yuan, Diamond, Khauthoh, Singnai, Khi manpha, Vom sinkha, Sazuk ki, Sa vun, Sa guh, Zatui, Zaha, akipan… a thei masa te ihihi. Calcutta, Bombay, Delhi, Bangkok, Singapore, Hong Kong dong ah sumbawlna a neite ihihi. Tuma khangkhat lai in hih sumbawlna te tawh Zomite hau in, inn leh lo hoih nono nei in iom laitak, i khamtung mipih Khalkha, Falam, Lushei te in lamdangsa in dak hii-hei in hongen bek uh hi.\n2. Biakna lam khantohna\nBiakna lam ah enni cileng Khamtung gamah biakna khanlawhna (revival) nasiatakin apianna Zomi sung pan ahihi. 1910 kum in khamtung gam minam dangdang te’n a neihloh Zomite bek in ineih Laipian Siangsawn Biakna Pu Pau Cin Hau tungtawn in hong piang hi. Siapi Hau Go makaihna tawh 1953 kum in ZBC hong piangkhia hi. 1960 pawlin Pentecostalism (AG, UPC) cihte Zogamah hong khang hi. 1970 pawlin in EBC pawlpi Leilum (Tedim) pan hong piangkhia hi. 1995 kum in ZBCM Convention pi hong piang in a sawtlo in TBC Convention pi zong hong dingkhia hi. 2010 kum May 22 ni in Pope Benedict XVI in Zomite tamna Kalay diocese pia hi.\nTulaitakin Kawlzang, Mandalay, Zangkong khuapite ah pawlpi khang, pawlpi liante in Zomite’ makaih pawlpi te ahihi. Kha lam ah ki thahat in khamangthang tampi amanthei Pasian mizat tampi Zomite sungah hong piang hi. Khanlawhna late a phuaksiam tampi inei a, Zomite sung bek hilo Falam, Khalkha, Kawlgam minam tuamtuam te in a mau la in let in biakinn sungte ah ki sa ziahziah hi. Kawlgam state khempeuh lakah a percentage in Pasian nasem tampen apianna Zogam hi ci-in kiciamteh hi.\n3. Khuamuhna lam khantohna\nKhuamuhna lamah enni cileng 1917 kum galpi khatna lai in Zomi 1033 Bristish leh a pawlte huh dingin France (Piantit) kipai hi. Galmai nasepna ah mi (23) in hong nusiat uh hang` mitampite Mikang galkap hihna nangah in, Mikangte tawh liangko kim dinmun kitung hi. Nasep hanciampen hihna ngahin England Kumpipa King George V i pahtawina leh maitang kimuhkhupna nangah uh hi. Galpi khatna khitciangin nakpi takin Zogamah Khristiante khang hi. 1918 kumin Khristian 500 bek om a, Kum 1924 ciangin 4,046 pha ta uh hi. Khristian a tam zaw pen Zomite sungpan hi a, France gam paite hang hi kici hi. Zomite tuipigal kaiciilna leh khuamuh kipatna hi ci-in zong kiciamteh hi.\nTuma kum (30, 40) lai in Zomite mun khempeuh ah kumpi nasem, sum bawl, gamdang pai in ki om hi. Gtn. Germany gam bang ah Pu VumSon, Pu Jackson Thang, Pu David Thang te tuma kum (35) lai in na tung khin uh hi. Tua hun in isanggam khamtungmi pawl khat nik leh puan silh nailo in tampi om lai hi. Zomite mun khempeuh ah kiom ahihmanin pawlkhat in “leisung to leng zong Zomite om ding hi” naci liang ngei hi. US, UK, Germany, Japan, Australia, S. Korea, Singapore akipan. gamte a tung masa leh nautual a kai masa ei Zomite ihihi.\n1. Politics lam thannemna\nSumzon, paizon lam leh biakna lamah ikhantoh hang Politics lam ah Zomite ki thanem mahmah lai hi. Politics cih pen Mikangpau hi in, original Greek kammal ´politikos` pan hong piang ahihi. Akhiatna taktak in “gammite tawh kisai” (relating to citizens), ahihkeileh “gammite vai” (affairs of citizens) cihna ahihi. Politics sem cihciangin gam leh minam ading nasem cihna ahihi. Tu ciangciang mimal ading leh innkuan sung ading sumzon paizonna lam leh i kha ading biakna lam ah mite sangin khua kimu zaw hi.\nAhizong gam leh minam ading Politics lam khuamuhna kikuaciik mahmah lai hi. Zomi min tawh tutadihin Party ineih ZNC bek ahihi. 1990 kum Kawlgambup kiteelpi lai in Constituencies mun (2) ah kingah hi. 2010 kum kiteelpina ah CNP (Chin National Party) leh CPP (Chin Progressive Party) in Constituencies mun (5) tuak ah zo hi. Sagaing Division sungah CPP in mun khat ah zo hi. Midangte tawh ikipawl khop theih kei leh Chin State Parliament ah thuneih zawh ding baih paklo ding hi.\n1988 kum March 15 ni in Chin deih ilawmte in Chin Singnuaimi Kipawlna (CNF) hong phuan uh hi. Tuazawh akipan Politics lamah hong thuklut mahmah in a khuamuhna uh ei Zomi deihte sang’ hong tanzau zawta hi. Kum (20) val Kawlkumpi langpang in aom khit uh ciang Kawlkumpi tawh Hiamkhamna nei in Chin State sung khutkilen a zun khop ding hong ngaihsun thei uh hi.\n1999 pan 2001 sung Guam pan USA ah ilawmte mi tualval hong tung in USA a ei Zomi kum tampi hanciama atung teng sang‘ hong tamzaw zeau uh hi. 2002 pan 2007 sung Malaysia pan Chin Refugee Committe (CRC) Chin deihte makaihna tawh amaulam mi a za, za in Australia, Canada, Denmark, New Zealand, Norway, Sweden, US gamte hong tung uh hi. Leitung gambel ala gam khempeuh ah ei sang ilawmte hong tamzaw ta uh hi. Tu ciangciang Japan, Singapore, South Korea, UK gamte ah ei Zomi itamzawk leh bek hilai ding hi.\nTu in Chin State sungah sim (south) lamten thu hongneita uhhi. Chief Minister Hung Ngai nidanga CCOC in gammial nasepna aneih Mindatte ahihi. Tedim District vai ah Tedim, Tonzang leh Cikha township (3) sungah mipi kigawm 125,642 (2008) bang kiom in District ngahding akilawm ahihi. I politics in Zomi sungbek ihuamsak leh ilawhsam den ding hi.\n2. Media lam thanemna\nZomite sungah medialam nasepna Tongsan International Media, Vaphual Net, Yangon Awging, Zogam Online, ZomiDaily, Zogam Post, Zolawkta, Zomka, Zolengthe, Zomi Times, akipan… media nasepnate inei a atamzaw Zolai dialect tawh ahihi. Chinland Guardian, Chin World Media leh Khonumthung News media te in local dialectte banah Kawllai leh Mikanglai tawh semzo uhhi, hite zahin a tangzai media nasepna i neizo naikei hi. Zomite ngaihsutna, deihnate minam dangdangte theih dingin Kawllai leh Mikanglai tawh isep zawh ding thupi hi.\n3. Lai (Literature) Lam thanemna\nI Zopau (Tedim Khuasuak pau) “meidawi” mahmah hi ci-in kiciamteh hi. Mizo, Khalkha leh Falam paute ei pau sangin ”suahngal” zaw hi. Kampau ameidawite a suahngalzaw kampaute in damdamin valhvalh dinga, a sawt lo-in valhtum ding hi. I omomna Kawlgam, Vaigam, Mikanggam ah mipau peuh zatnuam isazaw a, i Zopau peuh imaizum pih mai hi. I Zopau ei bangkua sung bek ah tualbual in, sangkil kankhia sakzo nailo hihang. Mizo leh Khalkha pau zahin namdangten i Zopau hong lunglutsaklo uh hi. Radio Free Asia Chin Language Program ah Mizo pau leh Laimi pau in Thuthak (news) kigen khin in Zopau in kineizo nailo hi.\nTulaitak Chin State sung khuahun luanziate ikhuangait ciang Zomite khutzep in kiom thei nawnlo hi. Mimal angsung, innkuan sung khualna in sumzon paizon leh i kha ading khualna in biakna lamah i khuasuak mahbangin gam leh minam ading Politics, Media leh Lai lamah i khuasuak ding kisam hi. Minambup khantoh nangin: (1). ZNLD (ZNC) minam party dingin phungvuh vetin, party dangdangte tawh kipawlkhop theih sawm leng, (2). GZA (Kalaymyo) minam kipawlnapi khat in zang thei leng (3). Zomi sung kipawlna tuamtuam: GZA, LZI, WZC, ZAUSA, Tedim Asso. ZYA, TYF akipan… tupna khat, masuan khat akibangin neizo leng, (4). Khua kipawlna, beh kipawlna, Biakna kipawlna tuamtuamte ikibat lohnate neusakin, ikibatnate liansakleng Zomi sungah khantohna lianpi hong piang dingin lametna inei hi.\nPaul Thangpi (Pau Pian Thang)\nPrevious: Lawhcina le lawhsapna ~ Lian Tuang\nNext: Zomi & Education ~ Lian Thawn Pau


url: =ZAWL TUAHSIAM SISAN. Sia Kung Za Mung - Laibu Saal\nHome > Thuluui/Articles > ZAWL TUAHSIAM SISAN. Sia Kung Za Mung\nZAWL TUAHSIAM SISAN. Sia Kung Za Mung\nZawl tuahsiam Sisan\nSia Kung Za Mung\nCiimnuai Private High School, Kalaymyo\nTuangno le Kimnote veng khat ah om uh a, a nu a pate uh zong ki-it mahmah hi. Pawlpi kibang lai hi. A inn nihun a hau lua ahih loh uh hangin zaanglo pan kum khat khamkhop ding buh piangin Aizawl ciangciang zin uh ahih manin veng sungah a cithei pawl uh hi a, thu nangawn a nget theihloh uh hangin pawlpi Upa bangin kiteel tangtang hi.\nTuangno le kimno zong a khua theih tunga kipanin tengta kineihkhawm, kimawlkhawm, Nipisang kahkhawm lasinkhawm, sanginn ah ciah le kuan tonkhawm cih bangin kithuah toto uh hi. A nu a pate un zong phal lel uh a, amaugel lah neu lawm ahih manun unau bangin ki-it uh hi.\nNikhat ni-in Tuangno’ pa a khualzinna ah migilote’n thatin a sum le a van teng sutmang cih thusia lianpi hong kizavat mawk hi. Meigong tagah ci-in a kihehpih ding a sak leh Tuangno’ nu bang a mel hoih ahih manin a neh khutkhut nuam khawng om laidep a, nasa mahmah hi. Amah’n lah Tuangno ngak dingin a khensatsa hi. Tua ban ah cikmahin a zak ngeiloh uh leiba loh ding peuh hong tam pongmawk a, tuangno’ nu lungkham mahmah hi. A hi tawh a hi lo tawh leibasik khempeuh, a lungkimna bangun loh lel ding, Pasian ap dingin khensat hi.\nLeiba loh nading sum omlo ahih manin a taihinnpi uh zuak hong kul ta hi. Tuangno’ nu zong Tuangno’ pa hanah va pai-in tamlo kawmin a pasal tungah a haksatnate va ko a, a lamsa innpi zuak loh a phatmawhna le a tunna mun pan a theihsiam nading a singlamteh kawi kawmin va gen ngiatngiat hi. Mite in sun nangawnin hanmual lipkhap ta le Tuangno’ nu in a it a pasal’ luang kivuina munah zan thapai va kapin, va hopihin thu va ngen hi.\nInn zuakna-ah zong kimno’ pa mahin vaihawmpih hi kei leh a netum nuam, a phawhlawh ngah nuam bekbek lit dawk bang latlat hi. Inn zuakna sum tawh, “na pa un sum tuazah hong ba hi,” a cingam khempeuh loh lel a, a omlai sum tawh khuanawl lamah cipeek-inn khat lei hi.\nTuin inn hong kigamla ahih manin Tuangno le Kimno sangkahna-ah a tonkhop ding uh hong baih nawn lo hi. Tuangno lah ama dinmun kitel in Kimno tawh kikholh ding hong kisuang ta hi. Lawm le gualte in zong a hemlam hi taleh a tang takin hi taleh Tuangno koko thei uh hi. Tuangnote’ inn pen sanginn tawh kigamla zaw hi napi, Kimno in va leh zot tangtang hi.\nTan 9, tan 10 hong tungta uh a, a nihun nungak tangval hong hi ta uh hi. Kimno bel bangmah zong ngaihsut tuak se loin, a neulai vua a ki-kholh dan mah bangun om lel hi. Tuangno bel thu tampi ngaihsun hi. Lawmta itna pan lawmngaihna lamah a lungsim kahto ta hi. A nuntakna uh kikhai lua ahih manin khuisa thapai hi. Kimno in, “bang lungkhamna nei na hiam” ci-in a dot ciangin, “bang mah om kei, lai ka sang on zawh lohkhak ding patau ing,” ci-in zuau namtui tawh khem zel hi.\nSumlepai mah in thugen hi ding hi ven, Kimno’ nu pen nidang hong bang nawn pha lo hi. A pasal’ kiangah, “mi banga ta tampi nei hi lo ihih ciangin Kimno pen meigong tagah daipam peuh tawh ke’n kitengsak zo lo ding hi’ng,” cih dan gengen ta hi. A pasal in bel, “Ei zong i kitencilin bang teng nei i hiam. Neihsa lamsa sangin ki-itna thupi zaw hi,” cihsan zel hi. Ahi zongin Kimno’ nu om thei loin Kimno mizawng tagah tawh kiteng leh ei zong i vang kiam ding cih dan peengmawh tammawh in a gengen ciangin a pasal in, “Kei lah khualzin den hi ve’ng, Kimno’ mailam vai bel nangma thuthu ci leng aive,” ci ta hi.\nNitak khat khangno lasin khit ciangin Tuangno in a ngeina bangin Kimno a inn ciang va kha hi. Kimno’ nu in aw khum dikdek tawh innsung lutsak hi. Kimno niangtui bawlsaka, tua hun sungin Tuangno kiangah a hun lai-in kithuah nawn kei un, nang zong na dinmun kitel in cih dan a tangpi a tangneu tawh khut dikdek hi. Tuangno in bangmah dawng se loin, Kimno in a maipuak en a, a theih khak loh nading hanciam hi. Ahi zongin a lungsim sungah atomic bomb puakkham hi. A nu’ thanem luat ding ut lo ahih manin Tuangno in a nu’ kiangah hih vai kam keek se lo hi. Tua laitak pen tan 10 laivuan khit, sangkhakpi sung hi bilbel in, Kimno tawh nisimin kimuh kul lo a, phadawm lai hi.\nTan 10 laivuanna hong kitheih ciangin a nihun lai ong tuak uh hi. A meizom bel om zo lo hi. Tu-in pilna sang sinna sangpi (university) zop ding hong hita hi. Kimno’ ading haksatna a om loh hangin Tuangno’ ading sang zop nading ol nawn lo hi. A lungsim tawngah zong Kimno’ nute’n hong deih lo lua uh ahih teh, Kimno in pilna sang va sin henla, ke’n ka sep theih bangbang semin ka nu ka vak kawmin distance tawh degree khat peuh la mai leng hoih in teh. Hong kideih lo lua pipi zong maizumhuai, kikhen theih nading Pasian’ hong lampi khunsak hi-in teh, ci-in ngaihsun hi. A lungsim kizo hi. Kimno in bel a nu in a U Tuangno’ tungah a cihgawp teng lah theikha lo a, sangpi kahkhawm ding ci-in lawp mahmah hi. U Tuangno’ kiangah a lawpna teng a gen leh a U Tuangno nuam mahmah dingin a up pen hong maikhing keei mawk hi. A hang a dot ciangin a hi bang lianin lah gen ngam lo in, “Ka nu nasep hat nawn lo, ke’n ka vak kul ta, kei sangkah thei nawn lo ding,” cih ciang bekin dawng hi. Mi’ thu tel loin Kimno in, “Ke’n cycle khat lei ding, U Tuangno in hawl ding, i nihin pello sangkah lai ding, i nu na semsak nawn lo ding, kei ma’n kanute’ kiangah gen le’ng, i nute a kilawmta hi, huh lua ding hi,” ci-in thangah takin a gen ciang, na teltheih hun ciangin hehpihhuai si ni cia,” ci-in Tuangno in a lungsim sungah nasa mahmah hi.\nKimno in a ngimna teng a nu a theihsak ciangin a nu’n zong, “naupang hi nawn lo na hih ciangin hoihtak na ngai-in,” ci-in a khennopna teng gen hi. “Kingaih lai-in bangbang i cih hangin nupa suahzawh teh sumlepai mah kisam hi. A hau khinsa zong zawng kik thei lai, a zawngsa pen ngaihsut vetloh ding, nangma pasal ding kei mah’n na kituahpih ding hong ngaihsun nading hi’ng. Na pilna sin hoih takin zom inla, Tuangno tawh a kigamla theithei in tuni-a kipan om in,” ci-in thudang zong tampi genpih lai hi. Kimno in khitui luangin a gengen hangin a nu in, “ka sunga piang ka tanu hi cin, ka cih bangin ta peuh le cin na nahlawhpek zaw ding hi. Bangmah hong gen nawn ke’n,” cih beh lai hi.\nHih thu hangin Kimno hing kiam hi. Anu’ cih bangin a U Tuangno tawh kikhen ding dan a lungsim ah a gel hangin piang thei mahmah loin, a ngaihna khang semsem zawsop hi. Zan ciangin ihmu thei lo a, tuisik nangawn valhhaksa hi. Nino nitak lasin hun a tunkal a ngaklah den pen tu-in a U Tuangno a muh ding lawp napi, a langkhat ah mungam lo hi. A mah a nei, a hauzaw hi a, nidangin a zahkaizaw, a lungneuzaw a U Tuangno a inn zot den hi a, tu-in a va zot ding ol lo hi. Tuangno in a lungsim thuakna a ip zawh hangin Kimno in im zo lo a, a maipuak ah kilang pah hi. A lawmte in, “Bangci na hiam, natna hoih lo ngah na hiam, hi ci hing kiam,” a cih ciangin natna hoih lo a cihin thangpaisaka, a lawmnu khat kiangah a sungthu teng genkha-in mitengin thei thang hi. Tuangno lah a ngeina dan ciang mahin a om lel teh Kimno pen om thei mahmah loin nikhat thu kikuppih hi. Tuangno in bangmahin a vei lo dan khatin, “Ahi mah ve, Kimno, nute pate thumangte a nahlawhpeek, ci-in paunak i nei ve,” a cih hiathuat se pen Kimno lungkim zo lo hi. Ama deihna ah, “Na nu in tua bang hong cih vial, zawltai ziau ni,” cih dan za nuam hi. Ka U Tuangno in hoh hong ngai zo taktak lo ahi tam, ci-in zong muangmawh pian hi.\nKimno zong tha ngah lopi-in sangkah pong hi. A pa khualzin hong tun ciang, Kimno gawng salua ahih manin a lung nuam vetlo hi. A zi kuppihin, “Ei kiten ding lai-in zong ka sunghnu ding in zawng lua hong sa in hong deih kei ve. Kitensak loh phamawh dinmun i tun cianga, a pau nawnlo bek hi-in kei hong deih keei lohpi, tu’n lah na khempeuhah hong muang hong suang ngel ve; ei’ hun lai zong phawk ve,” a cihleh Kimno’ nu in “Zum thei o maw,” ci kawmin a gilvun nuaisaka, Kimno’ pa in nasa pipi awngkhia ngam loin thuak tentan hi.\nTuangno le Kimno pen pawlpi khangno sungah a kimuang, a makai lam hi den uh hi. Pasian le nu le pate’ mindaisak nuam lo uh hi. Kimno’ nu lungsim mahmah Pasian in a khel nading lungsim sungah thungenngen mai uh hi. Kimno pen a it a ngai tamin a U Tuangno kiangah a gen zel teh, “Kituak mah uh cia. A pil tuak, a hau tuak,” cihdanin a dawn teh Kimno heh mahmah hi. Kimno sangkahin Tuangno bel moh saipi khat pan mohte niangtuisai teng ah puak kawikawi hi. Nitak ciangin a veeng vua mizawng tuition kah zo lo sangnaupangte sum la loin laihilh hi.\nNikhat ni-in Kimno mawtaw cycle tawh sang a kah leh ama lampi zuih dan a maan hi napi, a nung panin tangval zukham thum cycle khat ah hong tuangto in, hat lua a, hoihtak hawl thei lo uhin Kimno cycle a nunglam pan phuto uh hi. Tangvalte nih phualsih pah in, Kimno le tangval khat in khuaphawk lo uh hi. Kimno a khe liama, si tam luang mahmah hi. Lukhu khu ahih manin a lu liam lo hi. Tangval khuaphawk lo pen ganpi gawh cianga a si nai lo deuhte danin a gawl ciakin tau nainai hi. Ki-um ngeingai, ki-awng ngeingai pongmawkin kuamah in bangmah hih thei mello hi. Moh puak dingin a pai Tuangno in va tuakkha a, Kimno ahih lam a theih ciangin a puan balkekin a siluanna a kheliam tuampah hi. Peithum mawtaw khat samin a khuaphawk lo tegel zatopi-ah puak vingveng hi.\nTangvalpa bel a lu liamin a khuak sungah si lut ci uh a, sawt nungta tuan lo hi. Kimno pen “a lauthawng lua hi, patauh ding om kei, sisan manlang takin thun kul,” ci-in siamahte’n gen hi. Tuangno le Kimno a tan 9 lai-un Red Cross thusinna kah ngei uh a, a sisan uh zong AB tuak ahi hi. Sihawm ding adang om pak lo ahih man leh, a hawm ding tulsawm a om phial zongin Tuangno in hawm nuam ngiat ahih manin sit ding kisam teng sit semsem uh a, siang hi, a cih ciangun Kimno si hawm hi. Thawlkhat a lak khit uh ciangin kisam lai ding ci hi.\nTua laitak Zomi Khangno Kipawlna (ZYA) pan sihawm ding mi hong tung ahih manin Tuangno a lung hong nuam pah hi. Kimno’ lupna gei-ah Tuangno tu in, Kimno’ pumpi sungah a sisan mal khat khit mal khat a lut ngelhngelh a muh ciangin Tuangno lungkim mahmah hi.\nKimno’ nu zong nik khek man lo, sam hiat man lo liangin zato hong tunga hong kidik keei hi. Kimno’ nu hong tun madeuhin Tuangno kihemkhiasim hi. Siavuante’n “Den mah teh khua hong phawk ding hi, si kisam bek hi, patauh ding omlo hi,” a cih ciangin a awm hong vang zawdeuh hi. Kimno in khua hong phawk ciangin a nu hong kap saan leuleu hi. Kimno in sihawm kua cih a dot hangin a gen thei kuamah om pak lo hi. Siamahte khat in, “Na tanu a sitam luangkhia lua, tawm hong ziakai kha le uh cin kilap lo ding hi. A sinam kibatpih a om pah zong na hin nading vua kisiam hi,” ci-in gen hi.\nTuahsiatna pan a phongpah, a puansilh kimlai tawh liamma a tun, a nasep nusia-in zato a puak, sisan a hawm, a tanu’ nuntakna a honkhia pen Kimno’ nu in mak dingin a deih loh, a zumpih ngam loh, a deihlohna thu a bil dimin a khutpa, meigong tagah ci-in a simmawhpa a hih lam a theih ciangin Kimno’ nu zong aimitdeh hong bang pah sam hi.\nTom gen leng Tuangno le Kimno siangtho kitenna tawh pumkhat hong suak uh hi. A lupkhop masak ni zanun:\nKimno - “U Tuangno, Pasian mahmah hoih lua, i thunget hong dawng mate.”\nTuangno- “Ai ve, kilungkim ciata i kiten theih, ahi zong, nang bel tagah zi nai ta ve.”\nKimno - “U Tuangno, nang bel, thanemna mah neinei lai. Kei adingin ka Pasian zom, ka lutang hi teh.”\nTuangno- “Gen thu lailak in, i mopawi ah, hua nang hong phukha tangval thumte, a nungta bang uh hi leh a tuam vilvel in samin letsong pia nuam tak ing ei.”\nKimno - “U Tuangno, hai pianpian na hia, hong phu lum dektakte letsong pia nuam cih mahmah, a genin genhuai kei.”\nTuangno - “Hi lo ee, kei adingin amau teng thupi lua hi ven, Sakha ngah kha lo a, bawmta a sem uh ai vi.”\nKimno - “Bang ci e, a koi ci dan e.”\nTuangno - “Nidang lai a, lawm kingai kikalah a kiten theih nading palai a semte bawmta kici. Tuate’n mopawi ciang sa kigo a khaguh nuai lam ngah. Ei gel pumkhat suah nading amau zawltuah hong sem napi sakha ngah man lo uh.”\nKimno - “Kheltatpa, nang lah thukhelkhel, kei’ muhna ah amau lah hi, a diakdiakin zawltuahsiam na sisan ai ve......”\nPiakkhiatna lakah nuntakna sisan piakna pen piakkhiatna lian penpen ahi hi. Sihopna tawh Zomite in ki-itna lakkhia ciat ni.\nItem Reviewed: ZAWL TUAHSIAM SISAN. Sia Kung Za Mung Description: Rating: 5 Reviewed By: Cinpu Zomi


url: =Hausa pan tawp ~ Pau Khat Suan :: ZOMI DAILY\nHausa pan tawp ~ Pau Khat Suan\nposted on 6 June 2021 at 3:07 pm Lomkholna: News, Paukhatsuan\nTedim, Myoma hausa Pu Peter Thawng in damloh leh zato kah ding paulap tawh hausa sepna pan tawpna lai a beisa May 31ni in puak a, zato hoih zuan in zinkhia khin hi cih thu kiza hi.\nPu Peter Thawng leh innkuanpihte Topa’n damna lungnopna leh bitna ong piaksak henla, mipi tawh dingkhawm a mapanna lawhcing ding in ong mapisak tahen!\nNB: : Pu Peter Thawng pen a thudik, a nunnem, mi khempeuh tawh kiho thei mi khat hi a, a tate a vek in kumpi nasem hi in, CDM ah hahpan mahmah bilbel uh hi.\nAmah pen Misokte’ koihtawm hausa hilo hi. A lamdang phial, a om ngeilo zah a Myoma mipi in meetang khat zong pelem lo a hausa a ateel uh ahi hi.\nHausa nasep mipi in i theihpih ding a ahoih pawlkhat om hi. Gtn. Thunei khatpeuh mi’ inn ah lut ding ahih leh a khua, a veng hausa upa lo tawh lut theilo hi. Tua ahih man in, hihbang hunsia laitak hausa upate ut takei leh misokte in thaumuk ngat a a tonpih loh a phatmawh hun om thei hi.\nMipi in telkhial thei hi. Tuabang hileh mipi in telkhial thei a, paikei leh lah a dek ah thaumuk kiphut hizel thei hi. Tua dinmun utlo ahihman a hausa upa sepna pan a tawp tam simsim hi.\nPu Peter Thawng in hausa pan tawp a, damloh tawh zato hoih zuan ding, hun sau sim paikhiat a kul pen ama’ ading ahi zong in, mipi’ ading ahi zong in ahoih ahi hi. Om in bingtawp hileh misokte’n telkhial ding a, tawplo hileh mipi thutheilo hon mangpi khat in mukhial ding (khin … zong hithei) hi.\nHausa dangte zong tuabang dinmun ah om a, alang alang ah telkhialhna bek thalawh a a om tampi om kha ding in ka um hi. Mipi in thu i theih ding, thu i kan ding kisam kasa hi. Upmawh thu tawh thulian ah mawktat khak loh ding thupi ding hi.\nHih thu ka at pen, hausa dangdangte’n zong etteh thei leh ka deihna kawm leh, mipi in zong i khua hausa upate’ dinmun i theihpih ding, thu limtak kan masa lo a ei’ upmawh deihkaih khuaigip meek khawng tawh i tatkhialh khakloh ding ka deihna ahi hi.\nHopih theih a omlote, amau’ thu bek thu a sate leh phakban lohte awi leh deih abat loh ciang ki-gensia thei hi. Hopih theih in om in, thu kuppih theih hi leteh ong gensia tawm mahmah ding hi.\nMore: Politics laibu sim in! ~ Pau Khat Suan\nAhih hang, i omna pen Leitung ahihman in, bangzahtak na dik zong in, na dinmun ong haza, ong bawlsia nuam tantan pawlkhat om veve ding a, tua ban ah molhtum a ong zangnuam mi gina lo pawlkhat na nawkkha veve ding hi. Tuate’n amau’ deihbang a ong zattheih loh ciang ong gensia veve ding uh hi. Awlmawh kei in! Upmawh leh mumang pau hilo a, phutkhat tuahkhak thu tampi siksan a ka gen ahi hi. Pau Khat Suan\nPrevious: DALAAN ciamteh /kidawm/ lauhuai\nNext: Meeting paizia (2) ~ J. Thang Lian Pau\nCikciang koi ah ih ciah nawndiam? ~ Cope Suan Pau\nNa lawmnu itdan siam in ~ Dalsen Buansing\nCOVID-19 Alert VI: Direct Check Payment huhna sumvai (azom)\nYangon ah Zomi Nam Ni Kibawl Ding


url: =Christmas Message from Bishop Lian Khen ~ 2014 :: ZOMI DAILY\nposted on 18 December 2014 at 12:31 pm Lomkholna: Biakna, BishopLiankhen, Christmas, News\nIt leh Ngaih Zomi a kua mapeuh,\nKhua dam hiuhiau e, tung sun ni leh, tung sawl kha tawh et i cim theihlo\ni Zogam mualdawn/kuam te ah phuitong leh neisokte hong paak khawm silsel ta,\ni gam i lei hong et lawm sak, hong namtuisak e, lungdam lua hang, it\nleh ngaih lawm leh gual teng zong hong phawksah.\nJesu hong suak, gamsung gampua a om, lawm leh gual teng tawh hong lungdam khawm sak, hong ki-it sak, hong ki pawl khawm sak zel e.\nLei tung lungdam nang, ki-it kilem nang, leh ki pumkhat theih nang, Jesu hong pai a nuam lungdam pawi leh kumthak thuphate note khempeuh tungah hong tung kim ciat ta hen!\nTopa sungah itna leh phawkna lianpi tawh,\nHappy Christmas & Happy New Year toyou All!\nHih a nuai aa (BISHOP) FELIX LIANKHEN hong lai at pen pilvai, ciimvai leh thumuh vai ka sa aa thupi kasa mahmah hi. A hang in, Zeisu hongsuah nilian a hih lohhang kumsim in Ei Tapidaw a kici te in Dec, 25 ni pen leitung bup in Zeisu hongsuah lungdam na lahna in a nuam theithei in pawi ih khaam aa, a nop thei pen in hun ih zang den hi. (Peace On Earth), ( Joy To The World) cih la te ki sa ziahziah hi.\nAhizong in tu laitak netsung aa ki gelh lai tuamtuam te ih simkhak teh, adiak in Rev. & Dr. ki ci pawlkhat te lai at te ih simkhak teh BISHOP pa lai at leh BISHOP pa lungsim puak tawh VAN leh LEI in ki khai kasa mawk hi.\nHih bang in Lungdam bawl tunkuan leh lungdam bawl hunsung tengbeek netsung ah pawlpi vai, upna kibat loh na te, khat leh khat ki tel khialh na te, khat leh khat ki lungsim neih na te, khat leh khat ki lungsim nat sak na te suah khiaphot limlim in ZEISU SUAH LUNGDAM BAWl tawh lungdam khawmtek ni cih BISHOP pa hong laiat na tungtawn in ki mu thei hi.\nA telsiam ding in Topa Khasiangtho in na lungsim tek uh hong lawng ta hen! Amen!\n“Vekpi Lungdambawl leh kumthak zatnuam”\nsawmnang (Tulsa) USA\nPrevious: Tedim khuapi ah zom leuleu ni


url: =Korin Masa 9 | Siantongluan.net\nKorin Masa 9\nKorin Masa 9 |\nKei pen sawltak ka hi a, mihingte khutnuai-a nasem ka hi kei hi. I Topa Jesuh tawh a kimu mi ka hi a, Topa-a dingin na ka sepna hangin note pen thu um a suak na hi uh hi.\nMidangte in sawltakin hong ngaihsun ta kei le uh, note in sawltakin na hong ngaihsut uh a kul ahi hi. Bang hang hiam cih leh Topa sungah na omna uh pen sawltak ka hihlam a kilatna ahi hi.\nMite in kei hong mawhsak uh ciangin ka gen thu in:\nKa nasepna hangin annek tuidawn hong kipiak ding mah ahi hi.\nSawltak dangte, Topa naute, leh Peter mah bangin ka khualzinna-ah thu um mi ka zi a tonpih theiding ka hi hi.\nKei leh Barnabas bek, nektawmzon tawh a thuahding ka hi zenzen kei uh hi.\nKuamah in ama sum bei-in galkap na semlo uh hi. Leenggui suan napi-in a leenggah a nelo kuamah omlo hi. Tuu cing napi-in a tuunawi a nelo kuamah omlo hi.\nHih ka hong gente pen mihingte zat ngeina hi a, Thukham in zong a tuaci ding mahin a gen thu ahi hi.\nBang hang hiam cih leh Moses Thukham sungah, "Buh a cil bawngtal a muk na tuam kei in," ci hi. Hih bang a gen ciangin Pasian lunghihmawh pen bawngtalte hi zenzenlo hi.\nHih bang a gen ciangin ei mihingte hong cihnopna hi a, eite-a dingin a kigelh thu ahi hi. Lo a khopa leh an a lapa in amau ngahdingin a kilawm an a ngahdingin lametna tawh nasem ahi uh hi.\nNote lakah kha thu tawh kisai khaici hong vawh ka hih manun, note tung panin leitung nate ka ngah uh hangin a lianlua hilo hi.\nMidangte in note tung panin ngahtheihna ding thu nei uh ahih leh ko ka nei phazaw lai uh hi. Ahi zongin note tung panin ngahtheihna ding thu a om hangin bangmah ka hong la kei uh a, Khrih hangin Lungdamna Thu a dongtangsak ka suahkhak lohna dingun na khempeuhah ka thuak tentan uh hi.\nBiakinn-ah nasem dingin a kicial mite in biakinn mah panin an ngah uh a, biakna tau-ah na a semte in biakna sa mah a ngahna uh theilo na hi uh hiam?\nTua mah bangin lungdamna thu a hilhte in tua nasepna mah panin nuntakna a ngahna ding uh Topa thupiak ahi hi.\nAhi zongin hih ngahtheih ding hamphatnate khempeuh ka la kei a, tu-in zong ka ngahtheihna dingin hih lai a hong gelh ka hi kei hi. Hih ka kisialhna teng a mawkna a suahding sangin ka si nuamzaw hi.\nLungdamna thu ka hilh hangin kisialhna ding thu bangmah omlo hi. Bang hang hiam cih leh tua thu a hilh ding mahin a hong kisawl ahi hi. Tua ahih manin lungdamna thu hilh kei leng kei-a dingin a dahhuai mahmah ahi hi.\nKeima utthu tawh a sem hi leng sep thaman ka lamen ding hi. Ahi zongin Pasian in a sem dingin hong sawl ahih manin ka sepding nasep a sem ka hi hi.\nTua ahih leh ka sep thaman bang ahi hiam? Ka thaman pen, lungdamna thu tawh kisai ka sepna-ah thaman ngenloin, a khongin Lungdamna Thu hilhding hamphatna ka neihna ahi hi.\nKei pen kuama khutnuai mi hiloin a suakta mi hinapi-in, mi a tam theithei ka ngahzawhna dingin mi khempeuh khutnuai mi-in ka kibawl hi.\nJew mite lakah na ka sep ciangin amaute ka ngahzawhna dingin Jew mite khat mah bangin ka gamta a, Moses Thukham ka zuihding a kisaploh hangin a zuite ka ngahzawhna dingin amaute lakah na ka sep ciangin amaute mah bangin ka gamta hi.\nTua mah bangin Jew mite Thukham in a huamloh Gentail mite lakah na ka sep ciangin amaute ka ngahzawhna dingin Gentail mite bangmahin ka gamta hi. Hih bangin ka gen ciangin Pasian thukham a zuilo, cihna hiloin Khrih thukham zui-in a gamta ka hi hi.\nUpna neu mite lakah na ka sep ciangin amaute ka ngahzawhna dingin amaute mah bangin ka gamta hi. Tua ahih manin ahih theihna lam peuhpeuhah mite ka ngahzawhna dingin mi khempeuh ngeina ka zui hi.\nHih bangin ka gamtatna pen amaute tungah Lungdamna Thu ka tuttheihna ding leh keima nasep hoihtakin ka septheihna ding ka deihna ahi hi.\nTai kidemna-ah mi khat bek in thaman a ngahding hinapi-in a vekpi-un tai veve uh hi. Tua ahih manin thaman na ngahzawhna dingun na tai un.\nKimawlna sungah a kihel mi khempeuh in thu khempeuhah a pumpi uh uk ciat uh hi. Amaute pen a kisiathei pak a ngahna dingun a hanciam uh hi a, eite pen a kisia theilo i ngahna dingin a hanciam ihi hi.\nTua ahih manin ngimna neilopi-in a mawktai ka hi kei a, huihlak khawng a mawktuptup ka hi kei hi.\nKimawlna sungah midangte a kihel dingin a sam hinapi-in tua kimawlna-ah a kihel zolo mi ka suahkhak lohna dingin ka pumpi sekin hoihtakin ka ki-uk hi.\nTedim Lai Siangtho / Laibu: Korin Masa 9